SAD i Crna Gora sarađuju na mnogim poljima\nPredsednik Crne Gore, Milo Đukanović, izjavio je u četvrtak uveče da će njegova zemlja nastaviti sa romocijom zapadnih vrednosti, usmerenih na dostizanje standarda savremenih demokratskih društava, održavanje multietničnosti i multikonfesionalizma zajednice i poboljšanje kvaliteta života građana.\n“To će učiniti Crnu Goru sledećom članicom EU”, kazao je Đukanović, na prijemu u američkoj ambasadi povodom 4. jula.\nKako je saopšteno iz kabineta predsednika, Đukanović je naglasio da je istorija odnosa između Crne Gore i SAD duga i bogata i da je u nju usađeno pravo prijateljstvo.\n“Počelo je 1905. godine sa prvim američkim diplomatskim predstavnikom Džonom Džeksonom, po kojem je ulica u kojoj se nalazimo dobila ime, a nastavlja se danas sa ambasadorom Judy Reinke. Ponosni smo na viševekovne borbe za slobodu i vrednosti koje danas delimo. Hiljade crnogorskih mladića otišlo je u Ameriku od sredine 19. veka tražeći bolji i sretniji život od Sacramenta do Aljaske. Početkom 20. veka više od 10% našeg ukupnog stanovništva živelo je u Americi i tamo radilo na najtežim poslovima. Ovi mladići su dali svoju mladost Americi i slali su i donosili očajnički potreban novac Crnoj Gori, ali ne samo novac. Donosili su nove ideje i informacije o tehnološkom napretku i boljem i drugačijem svetu,” naglasio je crnogorski predsednik.\nMalo je poznato, prema Đukanoviću, da je crnogorski kralj Nikola predvideo važnost transatlantske veze.\n“On je velikodušno ponudio crnogorsku obalu kod Ulcinja predsedniku Taftu da SAD uspostave mornaričku bazu i stanicu za snabdevanje američkih brodova u evropskim vodama. Gospodin Pearson, diplomata, rekao je da želi da vidi tu naciju koja je uspela da povrati nezavisnost i pre otkrića Amerike. Takođe je rekao da je Crna Gora odlučila da preuzme Ameriku”, rekao je on.\nPolitička saradnja Crne Gore i SAD intenzivirala se u svetskom ratu.\n“Danas naše zemlje neguju uspomene na velike događaje iz naše istorije. Crnogorski emigranti nisu samo radili u SAD-u. Kada je bilo potrebno, borili su se za slobodu zajedno sa Amerikancima u Prvom i Drugom svetskom ratu. Američki kongres dodelio je samo 121 američkom vojniku najvišu vojnu odlikovanje – Medalju časti – za hrabrost u Prvom svetskom ratu. Jedan od njih je bio Crnogorac, Joko Meštrović. Zauvek ćemo se sećati kako je Amerika priznala svoju hrabrost i žrtvu za slobodu kada su 1925. godine poslali američku flotu u Boku gde su sa zastavama na pola koplja i vojničkom muzikom majci Joke Meštrovića dodelili Medalju časti koja je posthumno dodeljena njenom sinu”, naglasio je Đukanović.\nOn je zahvalio američkim partnerima na podršci reformskim procesima u Crnoj Gori. Đukanović je zahvalio ambasadoru, gđi Judy Rising Reinke, na pomoći u stvaranju okruženja pogodnog za veći priliv SDI i veći broj američkih turista.


Akcioni plan za regionalni ekonomski prostor Zapadnog Balkana\nNe odliv, kruženje mozgova\nPrvi koraci u formiranju Evropske unije načinjeni su 23. jula 1952. kada je stvorena Zajednica za ugalj i čelik. Narednih decenija zemlje koje će činiti okosnicu EU prevashodno su se povezivale ekonomski, pre nego što su devedesetih krenuli u tešnje političko povezivanje. Cini se da se sličan proces priprema i za zemlje Zapadnog Balkana koje nisu članice EU.\nPod pokroviteljstvom Nemačke 2014. otpočeo je Berlinski proces koji teži da zemlje regiona ekonomski i sistemski poveže i tako pripremi za integraciju unutar EU. Iako nam se čini da mnogi procesi i inicijative ostaju slovo na papiru, iskustvo nas takođe uči da kada Nemci nešto naume, to i sprovedu.\nJedan od proizvoda Berlinskog procesa je i formiranje regionalnog ekonomskog prostora Zapadnog Balkana. Kao centralna zemlja regiona, kao država koja je proteklih godina privukla najviše investicija i ostvarila najveći ekonomski rast, Srbija, odnosno srpski privrednici i radnici, mogli bi najviše da profitiraju od ovoga. Naravno, pod uslovom da i druge zemlje regiona napuste ekonomski šovinizam i ekscentrizam i budu otvoreniji za saradnju, kao što je to Srbija pokazala.\nTekst koji objavljujemo u narednim redovima objašnjava koje su ključne stavke nedavno predstavljenog Akcionog plana za Zapadni Balkan a što je korisno za srpske privrednike i radnike kako bi bili više svesni procesa koji se dešavaju.\nUspostavljanje područja slobodne trgovine na području Zapadnog Balkana doprinelo je ekonomskom razvoju i unapređenju regionalne saradnje. CEFTA sporazum, kao zona slobodne trgovine, je učesnicima dala znatnu ali ne i dovoljnu pokretačku snagu za ostvarenje lakše tranzicije i pristupanje EU.\nGeneralno ekonomije zapadnog Balkana (Srbija, BiH, Crna Gora, Makedonija, Albanija i UNMIK/Kosovo po Rezoluciji 1244. SB) su i dalje slabo integrisane u svetsku trgovinu. Rešenje, prema nekima, leži u formiranju regionalnog ekonomskog prostora za koji je nedavno urađen Akcioni plan. Šta ovaj plan podrazumeva i šta zapolseni i privrednici u Srbiji mogu od ovoga da očekuju?\nRegionalna ekonomija trpi zbog mnogih ograničenja koja su nastale posle raspada Jugoslavije. Carine više nisu najveći problem (niže su nego nekada, kada su bile i do 30 odsto za određenu robu). Problem danas predstavljaju brojne necarinske barijere koje članice CEFTA nameću jedna drugoj, i koje uslovljavaju da međusobna robna razmena raste sporije nego razmena sa EU. Ocena je da bi otklanjanje prepreka moglo da dovede do uvećanja međusobne trgovine - bar za trećinu.\nU svrhu jačanja regionalne saradnje u području ekonomije 2015. formiran je Komorski investicioni forum (KIF), koji predstavlja prvu zajedničku instituciju u regionu. Tekuće aktivnosti KIF doprinose sagledavanju komplementarnosti ekonomija i konkurentskih prednosti regiona zapadnog Balkana, i u funkciji su realizacije vizije „jedan region - jedna ekonomija“.\nClanice Komorskog investicionog foruma zapadnog Balkana uradile su studiju o komparativnim prednostima Regiona za ulaganja i bolje korišćenje izvoznog potencijala. Ocenjeno je da je Regionu potreban novi model ekonomskog rasta, zasnovan na većoj produktivnosti i investicajama, povećanju izvoza i jačanju privatnog sektora. Stvaranje jedinstvenog ekonomskog prostora bez barijera privuklo bi mnogo više stranih investitora, a čvršće povezivanje poslovnih zajednica donelo više međusobne trgovine i investicija.\nEkonomije zapadnog Balkana uspele da u proteklih pet godina otvore skoro 400.000 radnih mesta, ali da uprkos tim ohrabrujućim rezultatima, nezaposlenost ostaje jedan od najvećiha briga građana u Regionu. Strukturne reforme i unapređenje poslovne i investicione klime u Srbiji doprineli su relativno visokoj stopi stranih direktnih investicija, koje su 2017. godine iznosili 2,4 milijarde evra (6,6 odsto BDP), što bi moglo da poveća proizvodnju i izvoz.\nNa Biznis forumu na Kopaoniku, početkom marta ove godine, istaknuto je da je cilj ambicioznog višegodišnjeg Akcionog plana za regionalni ekonomski prostor zapadnog Balkana (koji je na zahtev premijera iz Regiona pripremio Savet za regionalnu saradnju, a koji je usvojen na samitu Zapadnog Balkana u julu 2017. u Trstu) da se na odgovarajući način reše brojni izazovi sa kojima se Region suočava.\nAkcioni plan proizilazi iz obaveza preuzetih u okviru Strategije jugoistočne Evrope 2020 i CEFTA sporazuma, a zasniva se na pravilima i principima EU iz sporazuma o stabilizaciji i pridruživanju.\nAkcioni plan bi trebalo da bude pokretačka snaga prosperiteta Regiona, a njegovo sprovođenje će dodatno ojačati trgovinu, investicije i mobilnost unutar Regiona, kao i između Regiona i EU.\nPlan ima četiri dimenzije: trgovina, investicije, mobilnost i digitalno tržište.\nKada je u pitanju trgovina, sve strane se slažu da će uložiti napore u uspešno sprovođenje dodatnih protokola u okviru sporazuma CEFTA koji se tiču olakšanja trgovine, da će brzo zaključiti usvajanje Dodatnog protokola o trgovini uslugama, te da će bez odlaganja započeti sa njegovom primenom (konkretno, kada su u pitanju ključne usluge poput finansija, osiguranja i saobraćaja), kao i da će započeti pregovore o novom protokolu za rešavanje sporova. Ovo uključuje i odredbe o e-trgovini i spoljnim carinskim tarifama.\nKada je o investicijama reč, sve strane se slažu da će uspostaviti regionalni investicioni plan, koji će obuhvatati razmenu informacija i najboljih praksi u pogledu investicionih politika i utvrđivanje politika koje se mogu usaglasiti. Strane se takođe slažu da podsticati razvoj privatnog sektora kako bi maksimalno iskoristile prednosti regionalnog ekonomskog područja u korist lokalnih zajednica.\nPo pitanju mobilnosti, strane se slažu da će otkloniti prepreke za mobilnost kvalifikovanih radnika kroz međusobno priznavanje sporazuma o profesionalnim kvalifikacijama i otklanjanje prepreka mobilnosti studenata, istraživača i nastavnog osoblja u visokom obrazovanju.\nDigitalna dimenzija pokriva roming i širenje širokopojasnog pristupa, sajber bezbednost i zaštitu podataka te će biti usmerena na rešavanje potreba u pogledu digitalnih veština širom Regiona.\nVremenski okvir za uspostavljanje regionalnog ekonomskog područja ne treba da odredi EU već same zemlje u Regionu. Evropska komisija će ih u tom procesu podržati.\nSprovođenje akcionog plana je već započelo u oblasti investicija, digitalne agende, mobilnosti visokoobrazovane i kvalifikovane radne snage, dok segment posvećen trgovini predvode partneri iz CEFTA.\nRad na uspostavljanju ovakvog područja nije alternativa niti proces koji se odvija paralalno sa procesom evropskih integracija: naprotiv, on će ojačati kapacitet zapadnobalkanskih ekonomija da ispune ekonomske kriterijume za pristupanje EU i sprovedu pravne tekovine EU na regionalnom nivou, pre pristupanja EU.\nCilj regionalnog ekonomskog područja zapadnog Balkana je razvoj prostora na kom će se roba, usluge, investicije i kvalifikovana radna snaga kretati nesmetano.\nZapadni Balkan mogao bi da bude jedinstvena destinacija za investiranje i zato je zajednička komora ovog Regiona napravila zajedničku regionalnu on-line platformu. Baza sadrži sve podatke važne potencijalnim investitorima - od makroekonomskih pokazatelja, kreditnog i poslovnog rejtinga, do informacija o regulatornom okviru za poslovanje i odgovora na pitanja zašto investirati u Regionu, koje su komparativne prednosti i pogodnosti za ulaganja. Platforma omogućava pretraživanje i poredjenje podataka u 20 različitih kategorija.\nVišegodišnji akcioni plan stvaranja regionalnog ekonomskog podrucja, obuhvata 115 mera, raspoređenih u četiri tematske oblasti: dalju liberalizaciju protoka robe, usluga, ljudi i kapitala, kreiranje dinamičnog regionalnog investicionog prostora, olakšavanje regionalne mobilnosti kroz priznavanje diploma i kvalifikacija i kreiranje agende za digitalnu integraciju Regiona.\nPotrebno je da se Akcioni plan sprovede i na operativnom nivou, da se opredele i ljudi i sredstva za brže sprovođenje mera plana. Region je još daleko od jedinstvenog tržista, ali treba da svi učesnici zajedno pokušavaju da usklade razlike i međusobno sarađuju, čemu bi dosta pomoglo stvaranje i regionalnih institucionalnih tela i biznis plan područja.\nDo predstojećeg samita zapadnog Balkana u julu 2018. u Londonu, planira se da se predstavi nacrt sporazuma o automatskom priznavanju stručnih kvalifikacija u sektoru građevinarstva i zdravstva, kako bi se omogućio nesmetan rad osobama tih zanimanja u celom Regionu. U toku je primena Akcionog plana za regionalni ekonomski prostor u delu koji se odnosi na cene rominga, gde treba da se iznese predlog smanjenja troškova rominga, radi olakšavanja komunikacije. Radi se i na planovima zajedničke promocije investicionih potencijala Regiona, kao i na planu reformi za usklađivanje i unapređivanje politika ulaganja.\nSamit će se baviti i pitanjima u okviru Berlinskog procesa, pošto su prethodna tri samita (2014-16.) te inicijative, imali puno uspeha.\nSuština i cilj Berlinskog procesa u najkraćem su: stabilnost, ekonomski prosperitet i evropski put Regiona.\nSekretarijat Saveta za regionalnu saradnju dobio je zadatak da, uz CEFTA zaduženu za područje slobodne trgovine, redovno informiše samite u okviru Berlinskog procesa o ostvarenom napretku u provođenju mera utvrđenih Akcionim planom za regionalni ekonomski prostor zapadnog Balkana.\nEvropska komisija je reagovala na poziv samog Regiona za produbljivanje saradnje, radi povećanja rasta i otvaranja većeg broja radnih mesta. Komisija godinama unazad predlaže razvoj ‘povezivanja’ saobraćajnih i energetskih sistema, kao vodeće politike za promociju regionalne saradnje i davanja podrške ekonomskom rastu na zapadnom Balkanu. Komisija shodno tome u potpunosti podržava ambiciju svojih zapadnobalkanskih partnera za produbljivanje regionalne ekonomske integracije i zainteresovana je da im pruži političku, tehničku i finansijsku podršku. Ali, zemlje u Regionu će morati same da preduzmu neophodne korake, kako bi ubrzale regionalnu ekonomsku integraciju.\nU novoobjavljenoj strategiji EU za zapadni Balkan, koju je usvojila Evropska komisija 6. februara 2018, regionalna saradnja i dobrosusedski odnosi su još jednom navedeni kao glavni elementi napretka ekonomija zapadnog Balkana na njihovom evropskom putu. Progresivno produbljivanje ekonomske integracije u Regionu bi trebalo da se zasniva na pravilima i načelima EU. Stopa rasta je veća od one u EU, a ovo tržište postaje sve interesantnije za robe i usluge iz EU i postepeno postaje delom evropskih lanaca vrednosti. Nivo ekonomske integracije sa EU već je veoma visok, zbog Sporazuma o stabilizaciji i pridruživanju.\nMeđutim, potrebni su dodatni napori kako bi se povećala konkurentnost privreda zapadnog Balkana, rešila visoka stopa nezaposlenosti, naročito među mladima, povećao prosperitet i stvorile poslovne prilike ne samo za lokalne aktere. Snažnije privrede zasnovane na veštinama takođe će pomoći u ublažavanju postojećeg odliva mozgova, pretvarajući ga u proces kruženja mozgova. Dalje modernizovanje regionalnih privreda će zauzvrat privući druge privatne investicije iz EU i povećati potražnju za robom i uslugama iz EU na zapadnom Balkanu.\nPrivrede u Regionu se, međutim, suočavaju sa mnogim strukturnim slabostima, sa neefikasnim i rigidnim tržištima, slabom produktivnošću, ograničenim pristupom finansijama, nejasnim imovinskim pravima i složenim regulatornim okruženjem, što dovodi do niske konkurentnosti i visoke nezaposlenosti. Uopšteno gledano, nivoi investicija i stope rasta su nedovoljni da bi se značajno smanjio jaz u odnosu na EU. Privredni razvoj dodatno otežava duboko ukorenjena siva ekonomija. Mešanje države i neopravdano političko uplitanje u ekonomiju su i dalje na visokom nivou, a politike u oblasti konkurencije i druge sporedne politike su još uvek isuviše slabe. Strukturne reforme predviđene u Programima privrednih reformi moraju se rigoroznije sprovoditi. Prioritet moraju imati mere za rešavanje socijalnih izazova i strukturne nezaposlenosti. Proces privatizacije mora se unaprediti uz potpunu transparentnost. Reforma preduzeća u državnom vlasništvu mora biti prioritet, a mora se rešiti i pitanje korupcije. Potencijal rasta i konkurentnost su i dalje ugrožavaju slabosti u oblasti vladavine prava, kao i loše funkcionisanje institucija.\nBudućnost Regiona kao sastavnog dela EU je u političkom, sigurnosnom i ekonomskom interesu same EU. Politika proširenja EU sastavni je deo veće strategije jačanja EU do 2025. godine. Uz jaku političku volju, provođenje stvarnih i trajnih reformi i konačna rešenja sporova sa susedima, Srbija i Crna Gora bi mogle biti potencijalno spremne za članstvo do ovog datuma.\nKako bi ispunile čvrsto uspostavljene kriterije za članstvo, kao i u njihovom sopstvenom interesu, zemlje zapadnog Balkana moraju provesti sveobuhvatne reforme u ključnim oblastima. Vladavina prava i reforma pravosuđa, borba protiv korupcije i organizovanog kriminala i reforma javne uprave trebaju dati stvarne rezultate, a funkcionisanje demokratskih institucija treba značajno unaprediti. Ekonomske reforme moraju se odlučno sprovoditi, a mora se pristupiti rešavanju pitanja strukturne slabosti, niske konkurentnosti i visoke stope nezaposlenosti, zaključuje Evropska komisija.


Partizan posle drame poražen u Zagrebu\nRTS\t04.02.2014 21:04\nKošarkaši Partizana doživeli su novi poraz u regionalnoj ligi. Cibona je u 'Draženovom domu' slavila 80:76. Utakmicu obeležilo isključenje Duška Vujoševića već u četvrtom minutu i povici sa tribina tribina 'Ubij, ubij Srbina'\nKošarkaši Partizana izgubili su u gostima od Cibone sa 80:76 (17:18, 25:11, 18:24, 20:23), u poslednjoj utakmici 19. kola Jadranske lige. Partizan posle poraza ima skor 13/6, koliko i Cibona, i nalazi se na trećem mestu na tabeli regionalnog takmičenja.\nNajefikasniji u ekipi Partizana bio je Bogdan Bogdanović sa 32 poena, Žofre Lovernj i Terens Kinsi imali su po 14, dok su Cibonu predvodili Dario Šarić sa 22 i Marin Rozić sa 21.\nCibona je vodila od starta, ali je Partizan posle isključenja trenera napravio seriju i došao do prednosti.\nDomaći igrači su odlično odigrali drugu četvrtinu, u kojoj su napravili prednost i poluvreme završili sa plus 13.\nCibona je početkom treće deonice došla do maksimalnih 14 poena prednosti, ali su onda domaći košarkaši ušli u problem sa ličnim greškama, što su igrači beogradskog kluba iskoristili. Partizan je napravio seriju 13:1 i rezultatski se potpuno približio rivalu. Ipak, Cibona je uspela da se "oporavi" i do kraja trećeg perioda ponovo napravila osetniju prednost.\nU poslednjoj četvrtini viđena je velika borba, Partizan je uspeo da povede u jednom trenutku, ali je Cibona bila koncentrisanija u finišu i došla do važne pobede u borbi za fajnal-for.\nDuško Vujošević isključen je već u četvrtom minutu utakmice, a prilikom napuštanja terena uvredama je ispraćen sa tribina.\nVujošević je zaradio dve tehničke greške protestujući nakon odluke sudija da ne sankcionišu prekršaj nad Bogdanovićem, a potom se sa ispunjenih tribina dvorane "Dražen Petrović" zaorilo "Ubij, ubij Srbina".


18.02.2013 21:58 #11\nZvezdini igrači srećni, Partizanovi žale za propuštenim\nKošarkaši Crvene zvezde rekli su da je u pobedi nad Partizanom u Jadranskoj ligi presudilo njihovo iskustvo, s obzirom da protivnik ima veoma mladu ekipu.\nNajefikasniji u svojim ekipama - Igor Rakočević i Davis Bertans\n"Utakmica je bila veoma intenzivna i teška. Počeli smo nervozno i dekoncentrisano, ali smo u drugom poluvremenu ispoštovali sve što smo se dogovorili i igrali odlično i u odbrani i u napadu. Presudilo je naše iskustvo", rekao je kapiten Zvezde Igor Rakočević novinarima posle utakmice u hali Pionir.\nZvezda je savladala Partizan sa 84:76 u 21. kolu regionalnog takmičenja, iako je na poluvremenu gubila sa devet razlike, a crno-beli su u jednom trenutku imali i +15.\n"Drago mi je što je utakmica prošla bez ikakvih incidenata, mi igrači jednostavno uživamo da igramo u takvoj atmosferi u kojoj možemo da razmišljamo samo o košarci", dodao je Rakočević.\nKapiten Zvezde i Raško Katić bili su najefikasniji u svojoj ekipi sa po 20 poena.\n"Bilo je teško na početku, znali smo da ne možemo da odigramo lošije u nastavku, nego što smo u prvom poluvremenu i pokidali smo u drugom. Preslikali smo onu igru iz kupa, uradili šta smo se dogovorili i zasluženo pobedili", kazao je Katić.\nKrilni centar crveno-belih Boris Savović rekao je da se njegov tim u prvom poluvremenu nije prilagodio kombinovanoj odbrani Partizana.\n"Nismo se snašli na Partizanovu kombinovanu odbranu, ali smo se u drugom poluvremenu stisli, igrali odlično i slavili na kraju. Sada protiv Galatasaraja igramo za samopouzdanje", rekao je Savović.\nMarko Simonović je rekao da je Zvezda loše počela meč, jer je utakmica bila jedna od bitnijih u dosadašnjem delu sezone.\n"Utakmica je bila sjajna. Mi smo počeli u grču, izgubili ritam, ali smo znali posle šta hoćemo i uz veliku želju zasluženo došli do pobede. Ovo nam je bila jedna od bitnijih utakmica u sezoni, pa smo zato počeli loše, ali smo se posle opustili i igrali stvarno dobro", rekao je Simonović.\n23.02.2013 22:22 #12\nPartizan poražen od Olimpije u "Pioniru"\nKošarkaši Partizana sve su dalje od plasmana na završni turnir ABA lige, pošto su večeras u "Pioniru" doživeli novi udarac i poraz u okviru 22. kola od ljubljanske Olimpije rezultatom 71:73 (17:14, 20:28, 26:17, 8:14).\nOproštaj od naredne sezone Evrolige? - košarkaši Partizana\nIzabranici Duška Vujoševića sami su sebi zagorčali život i učinili plasman na fajnal for jako teškim zadatkom, pošto su večeras pred svojim navijačima doživeli novi poraz u regionalnom takmičenju od Olimpije iz Ljubljane sa 71:73.\nPartizan je bolje otvorio meč i nakon prvih deset minuta imao prednost od tri poena, ali je nakon toga usledila jako loša igra u drugoj deonici što je omogućilo Ljubljančanima da preuzmu vođstvo i na odmor odu sa prednošću od pet poena.\nU završnici poluvremena Duško Vujošević je tehničkom greškom otežao posao svoji izabranicima koji su i onako imali velikih problema, pre svega u defanzivi.\nNa startu treće deonice crno-beli su taj segment igre podigli na znatno viši nivo i preokrenuli tok meča i rezultat u svoju korist, ali to nije bilo dovoljno da se dođe do trijumfa, jer su prednost prokockali u poslednjoj deonici koju su izgubili sa 8:14.\nU poslednjih 30 sekundi ušlo se izjednačenim rezultatom 71:71, kada je Lovernj svoju odličnu partiju završio solo akcijom i promašajem, a s druge strane Murić je uhvatio loptu pod košem Partizana i poentirao na dve sekunde do kraja meča.\nDavis Betrans je pokušao da trojkom donese pobedu Partizanu, ali je lopta završila na obruču, pa su crno-beli pali na petu poziciju na tabeli sa 13 pobeda i 9 poraza.\nNajefikasniji u pobedničkoj ekipi bio je Sasu Salin sa 13 poena, a jedan manje ubacio je Temu Raniko. Kod Partizana najzapaženiji bio je Francuz Žofri Lovernj sa 17 poena i 10 skokova.\nCibona - Split 81:73 (16:11, 18:14, 21:22, 26:26)\nSolnok - Cedevita 64:59 (13:17, 16:13, 7:14, 28:15)\nPartizan - Olimpija 71:73 (17:14, 20:28, 26:17, 8:14)\nMZT - Igokea 77:81 (13:24, 22:17, 18:13, 24:27)\nKrka - Crvena zvezda 19,00\nZadar - Budućnost 21,00\nŠiroki - Radnički 20,30\n1. Igokea 17/5\n5. Partizan 13/9\n6. Cedevita 12/10\n7. Olimpija 12/10\n8. MZT Skoplje 11/11\n11. Cibona 8/14\n12. Split 7/15\n14. Solnok 7/15\n24.02.2013 19:40 #13\n25.02.2013 21:42 #14\nVukoičić: Imali smo dosta sreće\nTrener košarkaša Crvene zvezde Vlada Vukoičić rekao je posle trijumfa nad Krkom u Novom Mestu (57:52) da je njegov tim imao mnogo sreće.\nSerijom od 17:0 prelomili meč - Vlada Vukoičić\n"Crveno-beli" su slavili protiv slovenačkog tima sa 57:52 u 22. kolu ABA lige, posle preokreta, uprkos jednoj od najlošijih partija ove sezone.\n"Znali smo da nas čeka težak meč, jer Krka igra veoma dobro u odbrani, posebno dobro se brani pod košem. Ako nemate dobru tranziciju, ni šut za tri poena, teško je organizovati napad, što se i videlo. Imali smo sreću što smo prvo poluvreme završili sa 11 poena zaostatka, na početku smo više ili manje igrali dobro, ali smo krenuli sa igrom pet na pet imali smo problema u napadu, što je rezultiralo vođstvom Krke od 15 razlike. U nastavku je situacija bila obrnuta, Krka je imala problema u napadu, mi nismo briljirali u napadu, ali smo uspeli da se vratimo brzu u igru i serijom 17:0 dođemo do vođstva. To je odlučilo utakmicu, jer smo izgubljeno samopouzdanje u prvom poluvremenu vratili i uspeli da pobedimo. Iako su obe ekipe bile motivisane, utakmica nije bila kvalitetna i lepa, bilo je previše izgubljenih lopti, malo asistencija, a ove sezone smo videli mnogo boljih utakmica“, rekao je Vukoičić posle meča.\nU narednom kolu, u subotu od 17 časova, ’crveno-beli’ dočekuju Cibonu u "Pioniru".\n05.03.2013 15:38 #15\nNikolić: Igrači su izvukli ubedljivu pobedu\nKragujevački Radnički je na domaćem terenu u hali "Jezero" bio ubedljiv u 23. kolu ABA lige sa 78:63 protiv podgoričke Budućnosti, direktnog rivala u borbi za fajnal-for, što je iznenadilo i trenera Miroslava Nikolića.\nSmeši im se Final 4 ABA lige - Miroslav Nikolić\n"Igrači su me iznenadili, bili su agresivni kao rival. Kada tako uđeš u meč, sa ovakvom publikom, teško je izgubiti. Nisam očekivao 20 poena razlike, već utakmicu na jednu loptu. Ali, igrači su izvukli", rekao je Nikolić posle meča.\nNjegov tim je ostvario 15. trijumf i preskočen je podgorički tim na tabeli, koji je do sada bio uspešniji u međusobnim duelima.\n"Drago mi je da smo konačno dobili Budućnost. Skoro uvek nas je pobeđivala agresivnom odbranom, ovo je tek drugi put da mi slavimo", podsetio je trener Kragujevčana.\nTrener Budućnosti Dejan Radonjić rekao je da njegov tim nije bio dobar u fazi napada i da ga je to koštalo ubedljivog poraza.\n"Nismo bili potrebnom nivou da se savlada Radnički u Kragujevcu. Kragujevčani su od samog starta koristili svaku situaciju, a mi smo bili indisponirani u fazi napada. Veoma brzo nam predstoji još jedan težak meč, u goste nam dolazi Lokomotiva Kubanj. Moramo što pre da zaboravimo ovaj poraz i okrenemo se izazovu u Evrokupu koji je pred nama", kazao je Radonjić.\n17.03.2013 14:24 #16\nVukoičić: Ispunili smo cilj na "Jadranu"!\nTrener košarkaša Crvene zvezde Vlada Vukoičić rekao je večeras nakon pobede svoje ekipe u 25. kolu ABA lige protiv Budućnosti da je tim ispunio svoj cilj, kao i da niko nema razloga da bude nezadovoljan postignutim rezultatima ove sezone.\n"Pokazali smo da sa svima možemo da igramo osim sa Igokeom" - Vlada Vukoičić\n"Nemamo čime da budemo nezadovoljni u dosadašnjem delu sezone. Dobre rezultate smo postigli tokom cele sezone. Pokazali smo da sa svima možemo da igramo osim sa Igokeom, koja nam je dvaput došla u nezgodno vreme. Možda današnja utakmica nije bila lepa za gledanje kao prethodne u Pioniru, ali smo mi ispunili cilj, obezbedili drugo mesto i plasirali se na završni turnir ABA lige", rekao je Vukoičić novinarima.\nZvezda je pobedila sa 79:63 i tako obezbedila drugo mesto na tabeli. Vukoičić je kazao da je njegov tim slabo počeo meč, kao i da je mnogo grešila u napadu, ali da je sve to nadoknađeno dobrom igrom u odbrani.\nOn je dodao da će se njegova ekipa nakon utakmice sa Radničkim u Kragujevcu, posvetiti domaćem prvenstvu, koje će iskoristiti kao pripreme za fajnal-for Jadranske lige.\n"Ne misim da će pauza duža od meseca dana do završnice takmičenja uticati na ekipe, jer idu domaća prevenstva, a mi ćemo to iskoristiti kao dobru pripremu. Svakako ćemo i u prvenstvu sa istom energijom i željom igrati utakmice", rekao je Vukoičić.\nKapiten Crvene zvezde Igor Rakočević rekao je da je ekipa srećna plasmanom na završnicu takmičenja.\n"Srećni smo zbog obezbeđene solidne druge pozicije pred fajnal-for. Ispunili smo cilj, kao i želje trenera na današnjem meču. Utakmica je bila izuzetno interesantna i veoma jakog inteziteta, to je verovatno zato što je bila presudna", kazao je najefikasniji igrač utakmice.\nTrener Budućnosti Dejan Radonjić rekao je da njegova ekipa nije dobro počela meč, kao i da su svi u podgoričkom timu zadovoljni rezultatima u ovoj sezoni.\n"Nismo od početka igrali onako kako je trebalo. Bili smo spori, a da bi se Zvezda pobedila u Pioniru potrebna je mnogo veća energija od današnje. Verovatno nas je sustigao umor, pošto smo tokom ove nedelje igrali u Moskvi. Mi smo i teoretski obezbedili šesto mesto u Jadranskoj ligi, što je zadovoljavajuće, a pored toga imamo uspešnu sezonu u ostalim takmičenjima", rekao je Radonjić.\n18.03.2013 19:22 #17\nAmerički košarkaš Elton Braun vraćen je u ekipu Crvene zvezde, konkurisaće za mesto u timu i nije više na transfer listi, saopštio je danas klub sa Malog Kalemegdana.\nPokajao se - Elton Braun\nSa Braunom i njegovim menadžerom održani su sastanci sinoć i jutros i posle konsultacija stručnog štaba i najužeg rukovodstva doneta je odluka da se Braun ponovo priključi ekipi, navodi se na klupskom sajtu.\n"Pred nama je izuzetno važan period, odlučujući za plasman Crvene zvezde u Evroligu. To je naš glavni cilj i tome smo sve podredili. Kako bismo to ostvarili potrebne su nam sve raspoložive snage i to je bila glavna stvar kojom smo se rukovodili kada smo donosili odluku o vraćanju Brauna u ekipu", rekao je sportski direktor Zvezde Davor Ristović i dodao da niko ne može da bude iznad kluba i da je Braun naučio tu lekciju.\n"Zaista mislim da se Braun iskreno pokajao. To smo mogli da zaključimo u njegovim nastupima u medijima, ali i u direktnom kontaktu. Mislim da je i njemu jasno da u našem sistemu niko ne može da bude iznad Crvene zvezde. Siguran sam da je tu lekciju naučio i da će biti u službi tima. Braun je vraćen u ekipu, a za mesto među 12 i minutažu na utakmicama moraće da se izbori vrednim radom i zalaganjem", dodao je Ristović.\nBraun je u februaru stavljen na transfer listu, a predsednik Zvezde Nebojša Čović rekao je da je to učinjeno zato što je košarkaš odbio da putuje na utakmicu sa Galatasarajem u Evrokupu, jer mu je plata kasnila devet dana.\nAmerički košarkaš juče je rekao da mu je žao zbog svega što se desilo, izvinio se upravi i rekao da želi da igra za Zvezdu i da zato nije ni odlazio iz Beograda.\n18.03.2013 20:31 #18\nU "Klubu sportista" na stadionu Partizana danas je održana skupština kluba na kojoj je pored predsednika i potpredsednika izabran i Upravni i Nadzorni odbor.\nSkupština Partizana u svom sastavu ima 31 člana, bivše sportiste, trenere i zaposlene, sadašnje sportiste i sportske stručnjake, društvene sportske radnike i predstavnike navijača.\nDanašnjoj Skupštini odazvao se veliki broj članova, sednici je prisustvovalo ukupno 26 članova, a sve odluke su donete jednoglasno.


U Grčkoj četvrtina preduzeća razmišlja da se preseli u inostranstvu\nZbog ograničenja prometa kapitala i ekonomske nestabilnosti u Grčkoj skoro četvrtina tamošnjih preduzeća razmišlja da se preseli u inostranstvu, navodi se u danas objavljenim rezultatima istraživanja Udruženja “Endevor” (Endeavor).\nAnketom u 300 probranih firmi od 13. do 17. jula, posle prve dve nedelje ograničenja u poslovanju banaka, 23 odsto je reklo da razmišlja o “selidbi preduzeća u inostranstvo radi sigurnosti, stabilnosti i likvidnosti”, saopštila je ta organizacija specijalizovana za konsalting pri formiranju i tokom razvoja vrhunskih kompanija.\nTako 70 odsto veruje da će kontrola kapitala biti na snazi još četiri meseca, a 44 odsto smatra da će ostati i duže od 10 meseci.\nIspitanici takođe strahuju od zaplene dela depozita u bankama, kao što je bilo na Kipru. Zato ih je 46 odsto unapred isplatilo plate zaposlenima, te imaju manje gotovine.\nVećina ispitanika od 80 odsto veruje da će Grčka ostati u evrozoni.


Društvo i ekonomija: Poslanici usvojili rebalans budžeta za 2021. godinu - BalkaniYUm.TV '); } //]]>\nBEOGRAD - Poslanici Skupštine Srbije usvojili su po hitnom postupku rebalans budžeta za ovu godinu, koji je Vlada Srbije predložila zbog izuzetno dobrih rezultata u prvih devet meseci kada su ostvareni budžetski prihodi za 183 milijarde dinara veći od planiranih.\nKako je obrazlažući rebalans pred poslanicima rekao ministar finansija Siniša Mali, cilj rebalansa je da se taj novac preraspodeli na pravi način i usmeri na ono što su prioriteti Vlade Srbije, a to su kapitalne investicije, podizanje atraktivnosti naše ekonomije i podizanju životnog standarda stanovništva.Kada je reč o kapitalnim investicijama, rebalansom je na nivou opšte države izdvojeno oko 478 milijardi dinara, odnosno 7,8 odsto BDP.\nRebalansom su predviđena i sredstva za pomoć građanima u novembru i decembru, kada će punoletnima biti uplaćeno prvo po 30, a onda po 20 evra. Ministar finansija Siniša Mali izjavio je ranije danas, da se rebalans budžeta za ovu godinu radi zbog dobrih finansijskih rezultata u prvih devet meseci kako bi se taj novac raspodelio na bolji standard građana, kao i dalja kapitalna ulaganja.\n"U republičkom budžetu je u prvih devet meseci ostvaren deficit od 93 milijarde dinara, što je za 182,6 milijardi dinara bolje od planiranog. Rebalans je prevashodno razvojni a ukupni budžetski prihodi predviđeni njime iznose 1.488,5 milijardi dinara, što je za 132,2 milijarde dinara, odnosno 9,7 odsto, više u odnosu na iznos prihoda planiran rebalansom iz aprila ove godine", rekao je Mali.


kolubarski.info - Predstavljanje izabranih dela Slavena Radovanovića\nredakcija April 30, 2018\t0 Komentara\nNa današnjoj konferenciji za novinare održanoj u Sali Gradskog veća, Slaven Radovanović predstavio je svoja izabrana dela, „Nije bilo sunca“, „Pripovetke“, „Kremanska ruža“, Povest o spisu Rajmonda Lila“, „Udarac viteškom čizmom“, „Tri dana, trista godina“, „Obrnuta crkva“, u izdanju „Everest media“ iz Beograda.\nKonferenciji je prisutvovao gradonačelnik Valjeva dr Slobodan Gvozdenović koji je podržao rad ovog autora.\n„Možda je malo neobično da u sali Gradskog veća držimo konferenciju za novinare sa ovom temom, ali smatram da je značajno da na neki način izvučemo iz zaborava one ljude koji su u nekom periodu bili nepravedno zapostavljeni i koji su svojim stvaralaštvom svakako zaslužili pažnju ne samo Valjeva, nego i šire. U vreme kada je Slaven Radovanović postao član Udruženja književnika Srbije to nimalo nije bilo lako ni jednostavno i zahtevalo je određene rezultate i reference koje Slaven svakako ima. Grad Valjevo je pomogao štampanje izabranih dela Slavena Radovanovića koji je autor i dva filmska scenarija, kao što je široj javnosti poznato, a to su filmovi „Atoski vrtovi“ i „Nečista krv“ za koji je dobio nagradu 1995. godine u Vrnjačkoj banji. Slaven je čovek koji je u mojoj mladosti bio interesantan kao jedna vrlo neobična ličnost i tvorac neobičnih dela, ali svakako jako vrednih. Lično sam najviše voleo pripovetku „Kralj šaha“ iz zbirke „Kolubara na nebu“ gde je osvetljen lik gradskog čoveka Milana Filipovića. Još jednom da naglasim da mi kao Grad želimo da pomognemo ovakvim piscima i svima onima koji su zapostavljeni.“, rekao je gradonačelnik.\nIzabrana dela Slavena Radovanovića\nSlaven Radovanović se osvrnuo na težak put ka uspehu na kom je nailazio na odbacivanje i neprihvatanje od tadašnjih kulturnih i političkih čelnika i zahvalio se na današnjem prijemu i podršci gradonačelnika dr Slobodana Gvozdenovića.\n„Svaka će patnja dobiti svoj srećan ishod, a ja sam živi primer toga. Zahvaljujući Valjevcima a među njima i mom prijatelju iz detinjstva, dr Slobodanu Gvozdenoviću, izdigao sam se iz pepela. Na gradonačelniku i njegovim saradnicima je da pokrenu Valjevo sa mrtve tačke u kulturi, da sve učine da sjaj Valjeva ponovo zablista.“, istakao je Radovanović.\nTags: dr.slobodan gvozdenovic, izabrana dela, kolubarski portal, kolubarski.info, sala gradskog veća, slaven radovanović, valjevo, www.kolubarski.info


Snou: Nuri al-Maliki shvata da je pomirenje od ključne važnosti\nZvaničnici Bušove administracije kažu da saradjuju sa iračkim kolegama na izradi niza standarda radi ostvarenja bezbednosnih, ekonomskih i političkih ciljeva. Medjutim, oni takodje navode ne postavljaju nikakve ultimatume Iračanima.\nPredsednik Buš je nedavno održao više sastanaka sa svojim glavnim vojnim i bezbednosnimn savetnicima, ali funkcioneri administracije upzoravaju da iz toga ne bi trebalo izvlačiti dalekosežne zaključke. Portparol Bele kuće, Toni Snou, izjavio je da ne predstoje nikakava dramatična saopštenja, ali da se vrše stalna prilagodjavanja u skladu sa izmenama situacije na terenu.\nNa brifingu za novinare, Snou je izjavio da se vodeći irački, koalicioni i američki funkcioneri u Bagdadu sastaju već više meseci da bi procenili situaciju i usvojili odredjene standarde, odnosno, ciljeve. List “Njujork Tajms” je nedavno izvestio da američki zvaničnici rade na izradi niza specifičnih vremenskih rokova i da nagoveštavaju moguće kazne ukolilo ti rokovi ne budu ispoštovani. Snou, medjutim, tvrdi da delovi tog izveštaja idu predaleko i da SAD ne postavljaju ultimatume.\n“Mislim da je važno da se shvati da obe strane ulažu napore, a takodje da su irački zvaničnici javno postavljali odredjene standarde za ostvarenje ekonomskog i političkog napretka.”\nNa pitanje da li je Bušova administracija zadovoljna nastojanjima iračke vlade premijera Nurija al-Malikija da rasformira paravojne grupe i obuzda nasilje, Snou je odgovorio da je situacija teška i da je Bela kuća zadovoljna činjenicom da je irački lideri shvataju ozbiljno.\n“Mislim da iračka vlada preduzima mnogo agresivnije napore, pošto premijer shvata da je pomirenje od ključne važnosti, a treća konferencija o pomirenju biće održana 4. novembra.”\nNagadjanja o mogućoj izmeni američke strategije u Iraku dobila su maha uoči kongresnih izbora 7. novembra. Nezadovoljstvo birača izgleda da pomaže opozicionim Demokratama i navodi čak i neke Republikance da zatraže promenu politike. Demoikratski senator, Džozef Bajden, verovatno bi preuzeo predsedništvo nad senatskim odborom za spoljnopolitičke odnose, ukoliko Demokrate preuzmu kontrolu nad Senatom. U razgovoru sa novinarima on je rekao da se. uprkos nagoveštajima, ništa neće izmeniti ukoliko Republikanci zadrže kontrolu nad Kongresom.\n“Ako zaista imaju plan, onda ne bi trebalo da čekaju, što me navodi na pomisao da ako zadrže kontrolu nad oba doma Kongresa, neće imati nameru da stvarno izmene politiku.”\nIspitivanja javnog mnjenja pokazuju da je Irak najvažnije pitanje u ovogodišnjoj predizbornoj kampanji.


Novo Sarajevo /Komisija podržava referendum o imenu sportske dvorane na Grbavici / Radio Sarajevo\nNovo Sarajevo / Komisija podržava referendum o imenu sportske dvorane na Grbavici\n24. 10. 2017. u 17:23:00 Fena\nKomisija za pitanja boraca Općinskog vijeća Novo Sarajevo podržava održavanje referenduma o imenu sportske dvorane na Grbavici, saopćila je Socijaldemokratska partija Bosne i Hercegovine.\nPrema ovom saopćenju, na nedavno održanoj sjednici Komisije za statusna pitanja boraca Općinskog vijeća Novo Sarajevo, predstavnici Socijaldemokratske partije BiH, Naše stranke, Građanskog saveza i Demokratske fronte predložili su izmjenu i dopunu dnevnog reda.\nZatraženo je da se u dnevni red uvrsti tačka u kojoj će se ova komisija izjasniti ili dati mišljenje/zaključak kojim se daje podrška referendumu u vezi s nazivom sportske dvorane na Grbavici.\nNakon višesatne rasprave i odbijanja da se Komisija izjasni o ovom prijedlogu i nakon što su se predstavnici vladajuće većine u Općinskom vijeću uvjerili da ni predloženi dnevni red neće biti usvojen i da će doći do prekida sjednice, došlo je do glasanja i usvajanja dnevnog reda s novom tačkom o podršci referendumu.\nNakon rasprave i argumentiranog obrazlaganja članova komisije, posebno iz redova SDP-a, DF-a i NS, usvojen je zaključak kojim Komisija za statusna pitanja boraca Općinskog vijeća Novo Sarajevo u potpunosti podržava referendumsko izjašnjavanje građana u vezi sa svim značajnim pitanjima za građane Općine Novo Sarajevo.\n"Navedeni zaključak i djelovanje naših članova u ovom radnom tijelu su od izuzetnog značaja i daju doprinos realizaciji inicijative za održavanje referenduma građana o nazivu sportske dvorane na Grbavici", citat je iz saopćenja.\nNavedeni zaključak je usvojen jednoglasno što daje dodatni optimizam pred najavljenu sjednicu Općinskog vijeća, na kojoj će se raspravljati o inicijativi građanskog bloka o referendumu na kojem bi se građani trebali izjasniti da li su za to da dvorana na Grbavici nosi naziv Sportska dvorana "Goran Čengić".\nTagovi: sportska dvorana Goran Čengić Općina Novo Sarajevo


Radovi na “Južnom toku” počinju danas na jugu Rusije – Informer\nPrvi radovi na gasovodu “Južni tok” počeće u petak na kompresorskoj stanici “Ruskaja” u Krasnodarskoj oblasti na jugu Rusije, dok izgradnja tog gasovoda u Srbiji, prema najavama zvaničnika, treba da počne do kraja ovog mjeseca.\nGeneralni direktor kompanije “Gasprom Transgas Krasnodar” Igor Tkačenko je izjavio da će kompresorska stanica “Ruskaja” u neposrednoj blizini Crnog mora biti najveća na svijetu i da će ukupan obim gasa koji će se transportovati dostići 63 milijarde kubnih metara godišnje, što je 10 odsto ukupne tražnje gasa u Evropi.\nU izgradnju “Južnog toka”, koji će transportovati ruski gas u Evropu po dnu Crnog mora, biće uloženo oko 15,82 milijarde dolara, prenosi Itar-Tass.\nPodmorska dionica gasovoda vodiće od kompresorske stanice “Beregovaja” na ruskoj obali Crnog mora do Burgasa na bugarskoj obali. Ukupna dužina podmorske dionice iznosiće oko 900 kilometara na maksimalnoj dubini većoj od dva kilometra.\nDa bi “Južni tok” mogao da bude popunjen do punog kapaciteta od 63 milijarde kubnih metara, ruski sistem za transport gasa biće proširen izgradnjom dodatnih 2.446 kilometara cjevovoda i 10 kompresorskih stanica, ukupnog kapaciteta od 1.437 megavata. Taj projekat, pod nazivom “Južni koridor”, biće realizovan u dvije faze, do decembra 2019.\n“Južni tok” je od strateškog značaja za energetsku sigurnost Evrope i planirano je da bude pušten u rad do kraja 2015.\nMinistrica energetike, razvoja i zaštite životne sredine Srbije Zorana Mihajlović izjavila je ranije ove sedmice da će Zakon o Južnom toku biti usvojen do kraja godine i da izgradnja tog gasovoda u Srbiji treba da počne u decembru.\n– Prvi nacrt tog pravnog akta očekuje se za 15 dana, i po hitnom postupku biće upućen u Skupštinu, rekla je Mihajlović i podsjetila da se Srbija obavezala prema ruskim partnerima da će usvojiti taj zakon.\nKapacitet gasovoda kroz Srbiju iznosiće oko 40 milijardi kubnih metara gasa godišnje, a očekuje se da će u njoj, takođe, biti čvorište za snabdijevanje regiona gasom, ka Republici Srpskoj, Mađarskoj, Sloveniji, Austriji, a možda i dalje.\nProjekat trase “Južnog toka” kroz Srbiju je najveći investicioni projekat u posljednjih šest decenija u Srbiji i njegova vrijednost, samo za izgradnju, procjenjuje se na oko dvije milijarde eura.\nAkcionari “Južnog toka” su ruski Gazprom koji ima polovinu vlasništva u zajedničkom preduzeću, a drugu polovinu posjeduju italijanski ENI, francuski EDF i njemački BASF.


Jagode / Sadnice\nVažno: Rezervacija sadnica jagoda za prolećnu sadnju uvek počinje 1. oktobra prethodne godine i traje dok ima sadnica na lageru, a najkasnije do 20. februara u godini sadnje. Uvoze se samo sadnice za poznatog kupca - ko je avansirao. Kupac koji je svoju porudžbinu potvrdio avansom 30% sigurno i precizno dobija traženu sortu, traženu kategoriju i traženu količinu. Najatraktivnije sorte već se rasprodaju do polovine januara. Zato poručivanje treba obaviti do kraja decembra.\nOd 2011. godine na tržištu Srbije sa vrhunskim frigo sadnicama jagoda prisutan je i holandski rasadnik "RAPO" iz Roosendaal-a. "RAPO" ,u saradnji sa firmom "ATP IRRIGATION" , preporučuje prolećnu sadnju jagoda. U prethodne četiri godine smo takav model sadnje imali prilike da testiramo na oglednim poljima u okolini Beograda, Kruševca, Guče i Šapca.\nMi u ponudi imamo sertifikovan sadni materijal iz Holandije. To su frigo sadnice jagoda. Sadnice se isporučuju u gajbicama od 250 (kategorija A+) i 500kom (kategorija A). Za prolećnu sadnju predlažemo kategoriju A+ od 250 sadnica po gajbi. Takva sadnica je nešto skuplja od kategorije A 500 sadnica po gajbi, ali je i prinos posle 8 nedelja oko 50% veći.\nBitno je znati da se sadnice iz rasadnika vade početkom decembra meseca. Tada dobijemo biljku sa golim korenom i korenovim vratom. Takva sadnica se posle odstranjivanja lista, čišćenja i klasifikacije lageruje u hladnjačama na temperaturi -20C, gde su biohemijski procesi svedeni na minimum, medjutim ma koliko niskog inteziteta bili oni se ipak odigravaju i biljka troši unutrašnje rezerve hrane. I laiku treba da bude sasvim jasno da će biološki potencijal sadnica biti manji što je duže vreme od ubacivanja sadnica u hladnjaču do njene sadnje, odnosno, sadnica posađena u proleće ima mnogo bolje energetske i genetske predispozicije od sadnice koja se sadi u julu, avgustu ili u oktobru ili novembru. To se direktno odražava na 3 stvari: prijem sadnica, genetski potencijal ili rod i na profit. Takođe je bitno znati da se na našim geografskim širinama rod za narednu godinu diferencira u tekućoj godini od polovine septembra do kraja oktobra. Zamislite koliki rod će naredne godine imati sadnica posađenja 1. septembra ili kasnije a koliki koja je posađena krajem marta ili početkom aprila, koja je VEĆ JEDNOM DALA rod i imala dovoljno vrmena da se regeneriše i diferencira pun rod za narednu godinu. Pri tom je kod sadnica posađenih u proleće prijem bio na nivou 98-100%.


PREDSTAVLJAMO EMAS sistem | Energetski portal Srbije\nPREDSTAVLJAMO EMAS sistem\n23.12. 2014 Održivi razvoj\nEMAS (Eco-Management and Audit Scheme) predstavlja dobrovoljni sistem eko menadžmenta i šeme provere koji je uspostavljen 1993. godine u Evropskoj uniji. Od 1995. godine kompanije u oblasti industrije ga mogu uvesti na dobrovoljnoj bazi, a zatim je EMAS sistem proširen na sve kompanije koje imaju uticaja na životnu sredinu. Cilj ovog sistema je promovisanje neprekidnog ocenjivanja i unapređenja aktivnosti u oblasti zaštite životne sredine.\nKompanije koje žele da uspostave ovaj sistem moraju najpre formulisati politiku zaštite životne sredine u oblasti biodiverziteta, energetske efikasnosti, efikasnosti materijala, vode, otpada i emisije gasova staklene bašte, a zatim uspostaviti efikasan sistem za upravljanje zaštitom životne sredine na osnovu rezultata pređašnje analize. Izrađuje se program za zaštitu životne sredine u kome su opisani ciljevi i aktivnosti kompanije u ovoj oblasti, a kroz fazu implementacije napredak se meri u utvrđenim intervalima i sprovode se korektivne mere gde je potrebno. Nakon toga, u izjavi o zaštiti životne sredine potrebno je navesti podatke o aktivnostima koje se sprovode u cilju zaštite životne sredine. Ovu izjavu mora da verifikuje treće lice, odnosno International Certification Group kako bi bila validna, a zatim nadležni organ vrši registraciju kompanije koja dobija pravo da koristi EMAS logo.\nEMAS sistem omogućava kompanijama da smanje troškove ulaganja i rizik u različitim oblastima koje su povezane sa zaštitom životne sredine. Osim toga, povećava se konkurentnost, unapređuje poslovno upravljanje, prilagođava se zakonodavstvo iz oblasti zaštite životne sredine.\nImplementacija EMAS sistema može biti finansirana uz pomoć Evropske unije, kroz LIFE-Environment program Evropske komisije ili uz pomoć nacionalnog programa koji je uspostavljen za ovu svrhu.\nKada je reč o kompanijama koje poseduju ISO standard 14001, da bi uspostavili EMAS sistem potrebno je napisati izjavu o zaštiti životne sredine i verifikovati je. Osim toga, kod nekih kompanija potrebno je i dati ocenu početnog stanja životne sredine, ako svi aspekti životne sredine nisu razmotreni.\nUnapređena regulativa EMAS III stupila je na snagu 11. januara 2010. godine, a njome je unapređena primena šeme i ojačana perspektiva EMAS sistema i njegov efekat.\nEMAS sistem primenjuje se u 27 zemalja Evropske unije, kao i u Norveškoj, Islandu i Lihtenštajnu, a zemljhe kandidati za članstvo u Evropskoj uniji su u procesu implementacije ovog sistema jer on predstavlja jedan od uslova za ulazak u Evropsku uniju.


Sportske.net - Trener Levskog: ''Hvala Partizanu na ovakvom dočeku''\nTrener Levskog Konstantin Papazov kazao je da su njegovi košarkaši tokom većeg dela današnjeg meča igrali hrabro protiv Partizana i da su mogli da smanje razliku.\n"Igrali smo izuzetno dobro u prve tri četvrtine u ovom fenomenalnom ambijentu. Šteta što nemamo dobru rotaciju. Krajnji ishod je zaslužen. Mislim da smo hrabro igrali. Da smo imali malo više sreće i svežine, mislim da je rezultat mogao biti manji", rekao je Papazov novinarima posle utakmice u Beogradu.\nPartizan je kao domaćin ubedljivo savladao Levski sa 94:66 u 21. kolu Jadranske lige i tako zabeležio osmu uzastopnu pobedu u regionalnom takmičenju.\nLevski je na predstavljanju ekipa pozdravljen aplauzom, što se nikada ne dešava sa gostima u Pioniru.\nNavijači Partizana iskazali su tako zahvalnost timu iz Bugarske zato što je u prvoj utakmici dve ekipe u Sofiji pokušao da zaštiti crno-bele od upada huligana.\n"Hvala Partizanu na domaćinstvu. Mnogo puta sam bio u ovoj dvorani i znam kako se dočekuju protivničke ekipe. Danas je bilo drugačije, pretpostavljam zbog velikog problema u prvoj utakmici", rekao je trener bugarskog tima.\nLevski ove sezone ima samo jednu pobedu u Jadranskoj ligi, a klub prate veliki problemi. Na pitanje novinara da li će i sledeće godine igrati u regionalnom takmičenju, Papazov je kazao da to ne može da zna.\n"Ja ne znam šta će da bude sutra, a kamoli sledeće sezone. Naši navijači prave neki događaj za mnogo ljudi da skupljaju pare. Ako uspeju, moći ćemo da završimo sezonu", rekao je Papazov.


PIJAN ZA VOLANOM OTERAO DRUGA U SMRT Uhapšen vozač (33) iz Brodareva koji je sleteo u kanjon Lima DUBOK 50 METARA - Grad Prijepolje\nчетвртак, 26. новембра, 2020.\nVozilo u kome su se nalazila njih dvojica i još dve devojke kobnog dana oko 22 sata sletelo je u kanjon Lima na putu između Brodareva i Prijepolja. “Mercedes” kojim su putovali najpre je udario u kameni zid kraj puta, a onda niz liticu duboku 50-ak metara proklizao do same obale Lima gde se zaustavio.\nE. P. je ispao iz automobila i stradao, a obdukcijom njegovog tela utvrđene su povrede glave i grudnog koša. Prve informacije bile su da je upravo stradali Brodarevac upravljao vozilom, ali je policijskom istragom utvrđeno da je za volanom bio A. A. i to pod dejstvom alkohola. On i dve saputnice u udesu su zadobili lakše telesne povrede.\nTelo stradalog i troje povređenih iz kanjona Lima izvukli su vatrogasci iz Prijepolja, pošto je prethodno na lice mesta izašla patrola policije po prijavi jednog kamiondžije da se na putu nalaze registarska tablica i kamenje od potpornog zida.\nUhapšenom je određeno zadržavanje do 48 sati i uz krivičnu prijavu za teško delo protiv bezbednosti saobraćaja biće predat Višem javnom tužilaštvu u Užicu.


Ako imate formulu koja koristi jednu ili dve promenljive, ili više formula koje svi koriste jednu zajedniиku varijantu, možete da koristite tabelu sa podacima da biste videli sve rezultate na jednom mestu. Korišćenje tabela sa podacima olakšava pregled opsega mogućnosti na prvi pogled. Pošto se fokusirate na samo jednu ili dve promenljive, rezultati se lako čitaju i delite u tabelarnom obrascu. Ako je omogućeno automatsko ponovno izračunavanje za radnu svesku, podaci u tabelama podataka automatski se ponovo izračunavaju; kao ishod, uvek imate nove podatke.


Beograd: Nastavak polemike oko trgovine poslaničkim mandatima\nNastavljaju se polemike vlasti i opozicije oko navodne trgovine poslaničkim mandatima prilikom glasanja o budžetu za iduću godinu.\nMinistar finansija Mlađan Dinkić optužio je predsednika Republike Borisa Tadića da je u saradnji sa biznismenom Bogoljubom Karićem pokušao da sruši Vladu i dodao da će Vlada odlučiti kada će biti raspisani parlamentarni izbori. Kabinet predsednika Tadića odmah je odbacio optužbe ministra Dinkića uz najavu da će generalni sekretarijat predsednika Srbije uputiti zvaničan zahtev nadležnom javnom tužiocu da proveri navode iz te izjave i preduzme neophodne mere.\nMinistar policije Dragan Jočić izjavio je da će MUP, po zahtevu Tužilaštva, razgovarati sa četiri osobe radi prikupljanja obavešstenja o navodnom podmićivanju poslanika da ne glasaju za budžet Srbije.\nA povodom ekspresnog smenjivanja dvoje poslanika G17 Plus pred glasanje o budžetu i optužbi opozicije da je tom prilikom bilo neregularnosti, predsednik Parlamenta Predrag Marković izjavio je da je od nadležnih službi dobio odgovor da na osnovu svega što je dobio nema razloga da sumnja da je postojao neki falsifikat sa stanovišta skupštinske službe i naglasio da taj izveštaj nije nikakva ekspertiza ali da ukazuje na pravovaljanost rada skupštinske službe.\nPolitički analitičari smatraju da bi najnovija dešavanja u Parlamentu morala da budu stavljena pod lupu javnosti i da dožive opštu osudu javnosti. Direktor Centra za proučavanje alternativa Milan Nikolić poslednja dešavanja u skupštini ocenjuje kao strašan udarac za demokratiju i mogućnost da se novcem kupi političko predstavništvo.\nA profesor Fakulteta političkih nauka Zoran Stojiljković podseća da se promena sastava skupštine bez izbora ne dešava prvi put i ocenjuje kao indikativno da se to stalno ponavlja u situacijama istrošenih parlamentarnih većina. To je pritisak partija koje hoće da preraspodele uticaj,kaže Stojiljković, jer ne mogu da čekaju naredni izborni krug da bi držale pod kontrolom određeni broj poslanika.


Za male pare i do Stokholma iz Niša od utorka - Televizija Kopernikus TV K::CN\n25/10/2017 | Srbija\nPrema neformalnom pojašnjenju, avionom od Niša do Stokholma, ako blagovremeno kupite kartu, možete da putujete i za manje novca nego od Niša do Subotice ili čak Novog Sada.\nVeć sledeće nedelje iz Niša će avionom moći da se putuje i do prestonice Švedske – Stokholma, i to, takodje, po najnižim cenama aeroprevoznika Rajaner, najavio je gradski menadžment.\nOsim za pregovore za nove destinacije kao što su Pariz, Istanbul, Moskva, naredna godina rezervisana je i za dogradnju aerodromske zgrade jer je premalo prostora za aktuelni broj putnika na jedanaest linija.\nOd 31. oktobra, iz Niša će se direktono moći i do najvećeg i glavnog švedskog grada, takođe avionima najvećeg niskotarifnog avioprevoznika Rajaner, a karte se već prodaju po dobro poznatim popularnim cenama.\nVažno je da ova nova linija, koja startuje sledećeg utorka, neće biti poslednja u nizu novootvorenih jer, tvrde nadležnih, interesovanja prevoznika za nove destinacije iz niške vazdušne luke i te kako ima. U ovom gradu se hvale da je „popunjenost aviona je uglavnom 90 odsto“, a mahom su prodate sve karte za letove, tako da se aerodromska zgrada mora hitno proširiti.\nRazvoj aerodroma u Nišu važan je i zbog privrede i to ne samo na lokalu, podvlači niški gradonačelnik, dok, s druge strane, rukovodstvo ,,Konstantina Velikog“ zadovoljno trlja ruke jer će od 1. januara ovo javno preduzeće biti samoodrživo.\nIz gradskog budžeta neće uzimati novac za plate i dažbine, a Niš će im biti strateški partner po pitanju razvoja i pomoći.


Šehović: Obavezujete nas da stvaramo još bolje uslove :: Društvo\n"Izvanrednim rezultatima koje postižete dajete nam zadatak da se još više trudimo i stvaramo još bolje uslove u kojima ćete sticati znanja", poručio je ministar prosvjete Damir Šehović Lazaru Ičeviću, učeniku Škole za srednje i više stručno obrazovanje "Sergije Stanić" iz Podgorice koji je osvojio prvo mjesto u takmičenju iz kulinarstva održanom u Splitu.\nČestitajući na postignutim rezltatima, tokom sastanka sa Lazarom i njegovom profesoricom i mentorkom Mirjanom Vukčević, ministar Šehović je rekao da ovakvim primjerima ukazujemo na prave vrijednosti i usmjeravamo pažnju javnosti na one koji bi trebalo da budu uzori u društvu, saopšteno je iz Ministarstva prosvjete.\nLazar je objasnio da je na takmičenju u Splitu u konkurenciji bilo 600 učesnika iz 29 država, a takmičilo se u deset turističkih i ugostiteljskih disciplina: hotelski menadžment, poslovanje recepcije, barsko posluživanje, posluživanje vina, pripremanje koktela, dehatlon ili kuvarsko takmičenje iz više vještina, restoransko usluživanje, predstavljanje destinacije, poslastičarstvo i kulinarstvo, navedeno je u saopštenju.\nOn je istakao da je izuzetno ponosan na ostvarene rezultate u ovako jakoj konkurenciji i naglasio je da je u okviru takmičenja komunikacija bila na engleskom jeziku.\nIčević je upoznao ministra i sa uspjesima iz prošle godine, poput osvojenog drugog mjesta na državnom takmičenju u Budvi, te šampionata u Sloveniji.\n"Ministar je Lazaru uručio simboličan poklon, izrazivši uvjerenje da će i nakon završetka škole nastaviti da postiže vrhunske profesionalne rezltate", zaključeno je u saopštenju.


RASPLITANJE JEDNOG OD NAJVEĆIH SKANDALA U KORPORATIVNOJ ISTORIJI: Kad je biznis kula od karata - Nira Press\nPočetna » RASPLITANJE JEDNOG OD NAJVEĆIH SKANDALA U KORPORATIVNOJ ISTORIJI: Kad je biznis kula od karata\nKompaniju „koja će da promeni svet“, Elizabet Holms je osnovala sa samo 19 godina i postala najmlađa samostvorena milijarderka Amerike, da bi se tek posle više od deset godina otkrilo da je u pitanju – velika prevara\nNaslovne strane „Forbsa“ i „Fortune“ u znaku Elizabet Holms\nBila je to jedna od tipičnih bajki iz Silicijumske doline – geografskog prostora od oko 130 kvadratnih kilometara na obali Zaliva San Francisko, odakle je poteklo više inovacija i stvoreno veće bogatstvo nego iz bilo kojeg drugog mesta u istoriji.\nTe bajke su poslovne: Silicijumska dolina je središte informatičke revolucije koja je promenila svet, pa i ljudsku civilizaciju. To je i kolevka preduzetništva koju bi da imitiraju na svim meridijanima i mesto gde su najveće globalne korporacije današnjice svojevremeno počinjale u porodičnim garažama ili podrumima.\nAli bajka o kojoj je ovoga puta reč nije od onih sa srećnim krajem, iako je imala za Kaliforniju tipičan obećavajući početak, koji podrazumeva jednu smelu viziju koju potom sledi revolucionarna tehnologija, poslovni uspeh i na kraju – promenjeni svet.\nReč je o vrtoglavom usponu i dramatičnom padu kompanije „Teranos“, koja je samo pre dve godine procenjena na devet milijardi dolara, da bi danas bila praktično bezvredna i ka kojoj je već krenula lavina tužbi prevarenih investitora sa odštetnim zahtevima koji se mere stotinama miliona dolara.\nPočelo je tako što je 2004. godine Elizabet Holms, tada devetnaestogodišnja studentkinja hemije na Stenford univerzitetu, odlučila da, poput mnogih slavnih prethodnika iz Silicijumske doline, napusti školovanje i sa parama koje su joj roditelji odvojili za studije, osnuje sopstvenu kompaniju, sa idejom da unese revolucionarnu promenu u jednu neophodnu ali svima neprijatnu medicinsku proceduru: vađenje i analizu krvi.\nU poslovni potencijal te ideje – da se samo uz pomoć jedne kapljice krvi uzete gotovo neprimetnim ubodom specijalne igle u prst, obavi čak 30 osnovnih analiza (a u kasnijoj fazi čak i 200), po ceni koja bi bila samo petina uobičajene – uspela je potom da ubedi nekolicinu odvažnih investitora i tako je nastao „Teranos“ (u originalu „Theranos“), privatno (nije, dakle, na berzi) akcionarsko društvo čije je ime kombinacija dva osnovna medicinska pojma: terapija i dijagnoza.


Predsjednici Samostalnog sindikata FBiH i USK posjetili SO Općine V. Kladuša - Radio Velika Kladuša\nU petak, 21. maja u prostorijama Općine Velika Kladuša predsjednik Samostalnog sindikata u FBiH, Samir Kurtović održao je sastanak sa novoizabranim predsjednikom Sindikalne organizacije Općine Velika Kladuša, Senadom Šehićem i zamjenicom predsjednika Mirsadom Omanović.\nSastanku je prisustvovao i Jasmin Šahinović, pomoćnik načelnika Općine Velika Kladuša, koji je ujedno i član Sindikalne organizacije Općine Velika Kladuša.\nPredsjednik Samostalnog sindikata Kurtović je ovom prilikom čestitao novoizabranom predsjedniku kao i na ulasku novih 13 članova. Također, na sastanku upoznao je sve prisutne članove o svim mogućnostima koje nudi Sindikalna organizacija za sve članove Sindikata, kao i za članove SO Općine Velika Kladuša, a koji se odnosi na pružanje pravne pomoći, zastupanje po pravima Kolektivnog ugovora, dodjeli jednokratnih novčanih pomoći, organizaciji i učešću na sportskim igrama kao i ostalim aktivnostima.\nSastanku je prisustvovao i predsjednik Kantonalnog sindikata USK Fazir Vukalić.\nSindikalni odbor Općine Velika Kladuša zahvalio se rukovodstvu Sindikata na posjeti, podržao dosadašnje aktivnosti Sindikata, te izrazili zadovoljstvo sa dobrom komunukacijom između Koordinacioog odbora, stručne službe Sindikata i sindikalne organizacije.


Novi stari šef UEFA: Ništa od Super lige - Bizlife.rs\nNovi stari šef UEFA: Ništa od Super lige\n19:21 Rim, 07/02/2019\nSlovenac Aleksander Čeferin dobio je novi, četvorogodišnji mandat na čelu Evropske fudbalske unije (UEFA).\nČeferin je bio jedini kandidat, a na Kongresu UEFA u Rimu dobio je jednoglasnu podršku svih 55 članica te organizacije.\nSlovenac je u septembru 2016. godine na mestu predsednika UEFA zamenio Mišela Platinija koji je suspendovan zbog finansijskih malverzacija.\nOn je u Rimu rekao da bi najveći evropski klubovi izgubili svoj status u srcima ljudi ako bi formirali Super ligu i ponovio da se to neće dogoditi dok je on na čelu UEFA.\nPrema njegovim rečima, opasnost od osnivanja Super lige otklonjena nakon „poštenih, direktnih i beskompromisnih“ razgovora između UEFA i predstavnika klubova.\n„Čini se da su malo pre mog izbora (2016. godine), evropski klubovi razmišljali o otcepljenju. Ali, razgovarali smo, saslušali smo jedni druge, razumeli smo se i sada smo ponovo ujedinjeni“, rekao je Čeferin.\n„Poštujemo fudbalsku piramidu… Sistem ispadanja i promocije leži u našoj sportskoj kulturi… a, rezultati na terenu, koji se ponekad razlikuju od onih u finansijskim knjigama, čine da budete veliki“, dodao je predsednik UEFA.\nČeferin je, u govoru nakon što je izabran za predsednika, najavio i da će UEFA pokrenuti vlastiti striming servis za emitovanje fudbalskih utakmica širom sveta. Čeferin je naveo da će ta platforma početi da radi u narednih šest meseci.\nfudbal uefa čeferin


Kako bismo sveli sve u okvire poređenja, važno je naglasiti da je Lopez, šampion lake kategorije, visok 175 centimetara, dok je Planina viši za čitavih trideset centimetara, sa svojih 205,7 centimetara. Sa jedne strane bokserske rukavice nalazi se profesionalni borac i šampion sporta Lopez, koji je na početku ovog čudnog izazova uputio dobar kroše gromadi od čoveka u stomak. Uprkos tome što bi ovaj udarac boksera verovatno bacio većinu ljudi na pod, Planina se jedva pomakao, uprkos tome što se uhvatio za stomak kako bi pokazao da ga ipak boli, verovatno i samo iz razloga da bi se bokser lake kategorije osećao malo bolje.\nDva čoveka su se zatim zagrlila i Teo je podigao Torovu ruku u znak priznavanja šampiona. Na red je došao Bjernson, sa neverovatnom prednošću po pitanju visine i težine. Nakon što se postavio u pozu za udarac, Tor je uputio jak udarac u šampionov stomak, a nakon što se njegova pesnica sudarila sa telom, Lopez može biti viđen kako odlazi unazad. Međutim potpuno je jasno zbog čega je Lopez nepobeđeni borac sa rekordom od 16-0 i 12 nokauta, posebno nakon što vidite kako je apsorbovao snažni udarac velike levice čoveka kao odvaljenog od stene.\nLopez se trenutno priprema za svoju zakazanu borbu sa Džordžom Kabososom mlađim, sledećeg meseca. Što se tiče Tora, on se i dalje nalazi u svefri revijalnih borbi slavnih, u kojoj se isčekuje meč sa njegovim najvećim rivalom i bivšim strongmenom, Edijem Halom. Ova dva čoveka nalaze se u velikoj zavadi od kada je Bjernson optužio Hala za varanje na svetskom strongmen prvenstvu 2017. godine. Oba snagatora su smršala dobrano pred sučeljavanje na Floridi, međutim, kao što znamo, Zver je pretrpeo tešku povredu bicepsa tokom prošlog jula i ova borba je odložena.


Turska smijenila guvernera Centralne banke – Haber.ba\nTurska smijenila guvernera Centralne banke\nTurska je smijenila guvernera Centralne banke Murata Četinkaju (Cetinkaya) zbog razmimoilaženja vlade i banke usljed ekonomskog pada, volatilnosti turske lire i visoke inflacije.\nČetinkaja je vršio funkciju guvernera od aprila 2016. godine, a na tu poziciju je, prema naredbi predsjednika Turske Redžepa Tajipa Erdoana (Recep Tayyip Erdogan), postavljen dosadašnji zamjenik guvernera Murat Ujsal, saznaje “Srna”.\nZa sada nije objavljen zvaničan razlog za otpuštanje Četnikaje, ali se na tržištu u posljednje vrijeme špekuliralo o tome da bi on mogao biti otpušten zbog odbijanja da smanji kamatne stope.\nNeimenovani zvaničnik turske vlade izjavio je da je Erdoan stalno izražavao nezadovoljstvo zbog kamatnih stopa, a banka je prošlog mjeseca odlučila da ih trajno zadrži.\nOn je naglasio da je Erdoan riješen da unaprijedi ekonomiju i da je to razlog smjene guvernera.\nTeme:Centralna banka, guverner, Recep Tayyip Erdogan, smjena\nALEKSANDRA PRIMJETILA TRUDNOĆU NA TAJLANDU: Filip potajno priželjkuje kćerkicu\nLjekari su joj rekli da nikako ne ostaje u drugom stanju barem naredne dvije...\nNAJZGODNIJI GRK PRIZNAO DA JE SPAVAO SA VIŠE OD 4.000 ŽENA: Upozorava mlade i otkriva ŠTA je shvatio nakon svega\nJanis Spaljaras (44), grčki glumac i model je prije 5 godina izjavio u jednom...\nPacijente zaražene virusom voze ”zapečaćene” u tubama\nZatvoren je Zabranjeni grad u Pekingu, otkazane su javne proslave kineske Nove godine, a...\nPolicija istražuje šokantan slučaj prostitucije u selu kod Kneževa, a žrtva je 22-ogodišnja djevojka...


Siva ekonomija utiče na državu, privredu ali i potrošače\nČlan Upravnog odbora NALED Svetoslav Atanasov rekao je da su za privredu prioritetne mere koje će podstaći legalno poslovanje, smanjiti birokratiju i troškove, i kao primer naveo novu proceduru prijave sezonaca koja je uštedela 15 miliona evra poljoprivrednim gazdinstvima i kompanijama.\n"Čak 79 odsto privrednika istaklo je u istraživanju NALED da su visoki porez i doprinosi na zarade ključni uzrok sive ekonomije i zato je smanjenje poreskog opterećenja jedna od najvažnijih mera", kazao je Atanasov.\nKako je naveo, važno je da se proširi delokrug programa Startuj legalno i sistema za prijavu sezonaca u građevinarstvu, turizmu i kućniim poslovima, uspostavi elektronski javni registar taksi i naknada i da se prepoznaju novi oblici radnog angažovanja, kao što su rad s nepunim radnim vremenom, frilens poslovi i rad za stranog poslodavca, gde ima mnogo prostora za prevođenje radnika u legalne tokove.\nNa konferenciji, članovi Koordinacionog tela vlade za suzbijanje sive ekonomije na čelu s ministrom finansija Sinišom Malim i predstavnici privrede razmotrili su i druge prioritetne mere akcionog plana, kao što je jačanje kapaciteta inspekcija, suzbijanje nelegalne gradnje i sive ekonomije u transportu, unapređenje procesuiranja poslovanja u sivoj zoni i druge mere.\nPETINA FIRMI U SIVOJ ZONI Srbija godišnje gubi oko šest milijardi evra zbog sive ekonomije


Nastavak fudbalskih takmičenja prvog juna - Fudbalski savez Crne Gore\n06. maj 2020., 14:39\nUzimajući u obzir odluke Nacionalnog koordinacionog tijela i uputstva od strane Evropske fudbalske federacije (UEFA), Fudbalski savez je pripremio kalendar takmičenja za preostali dio takmičarske sezone u Telekom 1. CFL i Drugoj ligi Crne Gore. Prema predloženom kalendaru nastavak sezone predviđen je za 1. jun, dok bi završetak regularnog dijela sezone (36 kola) u Telekom 1. CFL i Drugoj ligi bio 19. jula. Na taj način FSCG bi blagovremeno dostavio UEFA-i učesnike u kvalifikacijama za Ligu šampiona i Ligu Evrope. Ukoliko UEFA produži rok za dostavljanje predstavnika u kvalifikacijama za evropska klupska takmičenja Fudbalski savez će revidirati kalendar takmičenja kako bi se obezbijedila veća pauza između dva prvenstvena kola. Odigravanje polufinalnih i finalnog meča Kupa Crne Gore zavisi od datuma za prijavu klubova za učešće u evropskim takmičenjima, ukoliko bude termina za odigravanje mečeva i polufinalisti ne budu učesnici baraža za popunu Telekom 1. CFL.


ČASOVI SKRAĆENI CEO SEPTEMBAR: Prosvetari ne odustaju od štrajka, ovo su njihovi zahtevi\nZahtevaju reakciju Ministarstva prosvete\nmilica jeremic\t 22.09.2018. 09:39h\nČetiri prosvetna sindikata najavila da će od ponedeljka časovi svakodnevno biti skraćeni na 30 minuta, dok se ne uvaži njihov zahtev da svi prosvetni radnici sa završenim fakultetom budu u devetoj platnoj grupi u prvom razredu.\nSindikati su za sada izdejstvovali pregovorima da 38.000 zaposlenih budu u devetoj platnoj grupi. Jasna Janković iz Unije Sindikata Prosvetara kaže da su primorani da pojačaju štrajkove, jer se Ministarstvo prosvete oglušuje na njihove molbe.\nPROSVETARI PONOVO PROTESTUJU: U nekim školama danas skraćeni časovi na 30 minuta\n"Ističemo da nam nije važan novac koliko pozicija i poštovanje. Mesec septembar je u fokusu jer sada traje uredba Vlade Srbije o platnim grupama i razredima, koja treba da se usvoji do kraja meseca. Ona će stupiti na snagu od 1. janura 2019. godine i mi tada ne možemo ništa da promenimo. Zato smo sada intenzivirali štrajk od ponedeljka", ističe Jankovićeva.\nProf. dr Tomislav Živanović, predstavnik Granskog sindikata prosvetnih radnika, ističe da je vrlo zadovoljan odzivom škola koje će se pridružiti štrajku.\n"Na poslednjem bilo je 367, a niko nam do sada nije ponudio fer i korektnu ponudu. Mi želimo da budemo deo devete platne grupe, jer želimo da stimulišemo prosvetne radnike, a oni će zauzvrat dati bolje obrazovanje našoj deci. Ta odluka budžet ne košta mnogo, a svi će imati benefite od toga", kaže prof. dr Živanović.\n"Ministar Šarčević nam je obećao da će našem sledećem sastanaku prisustvovati i premijerka Ana Brnabić, ministar finansija Siniša Mali i ministar državne uprave Branko Ružić. Međutim, ministar nije precizirao termin tog sastanka", podelila je Jankovićeva.\nPROSVETARI HOĆE DA BUDU KAO LEKARI: Traže da budu u istom platnom razredu sa doktorima\nOvo je potvrdio i ministar Šarčević kada je nedavno rekao da očekuje za nekoliko dana drugačiji predlog za prosvetare, koji će se naći i pred premijerkom. Kada je reč o direktorima škola, oni su u daleko boljoj poziciji, ističu prosvetari.\n"Direktori će biti u 11 grupi platnog razreda, i to sa povećanjem od 46 odsto koeficijenta plate, dok će prosvetari ostati u osmoj grupi. To samo jedno dokazuje - da će direktori biti zadovoljni svojom pozicijom. Mi se onda pitamo kako nije recesija i kriza za direktore škola", kaže Jasna Janković iz Unije Sindikata prosvetar.\nPROSVETARI U ŠTRAJKU ZBOG PLATNIH RAZREDA: Časovi skraćeni u više od hiljadu škola


Na sednici Skupštine opština Grocka prihvaćena je ostavka predsednika te opštine Dragoljuba Simonovića, optuženog da je nalogodovac paljenja kuće novinara Milana Jovanovića, novinara Žig info, rekli su predstavnici Saveza za Srbiju (SzS) na protestnom okupljanju u Grockoj. Nova predsednica opštine je članica Srpske napredne stranke Živadinka Avramović, koja je nakon što je izabrana izjavila:\n"Vrlo je teško reći da li će biti bolje ili gore. Saradnici su ostali isti, jedan čovek na opštini ne može da uradi ništa sam, iza svakoga od nas stoji tim ljudi koji treba da radi, a s obzirom da je tim ostao isti, ja očekujem da ćemo uspeti, ako ne bolje, onda u tom nivou, da nastavimo da radimo."\nUoči sednice Skupštine opštine Grocka, ispred zgrade lokalnog parlamenta okupilo se nekoliko desetina pristalica SzS, koji su zatražili od odbornika lokalnog parlamenta da Simonovića razreše funkcije.\nIstovremeno, okupili su se i simpatizeri Srpske napredne stranke (SNS), za koje predstavnici SzS tvrde da su neka vrsta kontramitingaša. Na mestu protesta nije bilo vidljivog prisustva policije, javlja reporter RSE.\nSkupu je prisutvovao i novinar Milan Jovanović koji se obratio okupljenima, rekavši da je i dalje uplašen za svoj život. Rekao je i da i dalje "nema kuću kojoj može da se vrati, jer je njegova kuća spaljena".\nJedan od članova Saveza ta Srbiju Nikola Jovanović ocenio je da je razrešenje Dragoljuba Simonovića pobeda.\nInače, smena Dragoljuba Simonovića nije bila planirana na dnevnom redu današnje sednice lokalne skupštine.\nDrugo osnovno tužilaštvo u Beogradu podiglo je optužnicu protiv bivšeg predsednika opštine Grocka i predložilo sudu da ga osudi na osam godina zatvora zbog podstrekavanja troje takođe optuženih da zapale imovinu Jovanovića, 12. decembra prošle godine, saopšteno je u ponedeljak iz Tužilaštva.\nSavez za Srbiju je ranije najavio da će zbog toga sa protesta biti upućen zahtev za dopunom dnevnog reda kao i da će učesnici skupa "ostati ispred zgrade opštine Grocka dok Simonović ne bude razrešen".\nSkup za koji SzS tvrdi da predstavlja kontramiting\n"Podsećamo da su novinar Milan Jovanović i njegova supruga umalo živi spaljeni u svom domu u decembru prošle godine, a da je naručilac ovog zločina i dalje na čelu beogradske opštine, iako je navodno podneo ostavku. Nećemo dozvoliti da zločinci rukovode bilo kojom opštinom u Srbiji i da javnošću manipulišu fingiranim ostavkama", naveo je Savez za Srbiju u pozivu na protest.\nNovinar Milan Jovanović, Grocka, 20. mart 2019.\nPredsednik beogradske opštine Grocka Dragoljub Simonović, koji je ranije bio uhapšen kao nalogodavac paljenja kuće novinara Milana Jovanovića, podneo je prošle nedelje ostavku na tu i sve funkcije u vladajućoj Srpskoj naprednoj stranci (SNS).\nPredsedenik opštine Grocka podneo ostavku\nSimonović je bio u pritvoru od 25. decembra do 8. marta zbog toga što je osumnjičen da je nalogodavac paljenja kuće novinara portala Žig.info Milana Jovanovića.\nSimonović je na saslušanju negirao svaku umešanost u napad na Jovanovića i paljenje njegove kuće.\nZa podmetanje požara uhapšene su tri osobe.\nS. C. B., osumnjičena za pomaganje, priznala je krivicu i zaključila sporazum o priznanju krivičnog dela sa Drugim osnovnim tužilaštvom. Na osnovu sporazuma, osuđena je na šest meseci kućnog zatvora i novčanu kaznu od 50.000 dinara.\nZamenik gradonačelnika Beograda Goran Vesić izjavio je da Skupština grada nema ingerencije da smeni predsednika opštine Grocka Dragoljuba Simonovića, već da samo može da raspiše vanredne lokalne izbore u toj opštini ako se za to steknu uslovi.


Smrskao joj glavu jer se previše šminkala i doterivala\nHilda Luinović (29), rodom iz Sandžaka, brutalno je ubijena u svom stanu u frankfurtskom naselju Nid. Telo je nađeno nakon što su prijatelji pozvali policiju.\nPoznanici tvrde da je Hilda posle razvoda započela vezu s jednim muslimanom, koji je veoma pobožan, i kome je smetalo što mu se devojka previše šminka i doteruje ali i zbog njenog posla jer je ona bila šminkerka i kozmetičarka. Kako navode nemački mediji, Hilda je bila veoma lepa žena. Istražitelji nisu otkrili nikakve detalje niti saopštili da li je neko uhapšen zbog ubistva.\nHildine komšije tvrde da se u njenom stanu često čula galama, da je jednom neki muškarac vikao ispred zgrade, i da je zbog toga dolazila i policija, ali zasad niko ne može da potvrdi da je ljubavni sukob i doveo do krvave tragedije. Komšije kažu da je Hilda uvek izgledala veselo, ali da nekada danima nisu dizane roletne u njenom stanu, što je moglo da ukazuje na depresivnost.\nISKASAPLJENE, PA OSTAVLJENE DA ISKRVARE NASMRT Violeta i Snežana otišle u EU da obezbede bolju budućnost svojoj deci, a presudili im oni kojima su NAJVIŠE VEROVALE


Poverenica posetila Sigurnu kuću grada Sombora • Poverenik za zaštitu ravnopravnosti\nPoverenica posetila Sigurnu kuću grada Sombora\nO nama Vesti Poverenica posetila Sigurnu kuću grada Sombora\nPoverenica za zaštitu ravnopravnosti Brankica Janković posetila je Sigurnu kuću grada Sombora i kroz razgovor sa stručnim timom upoznala se sa najčešćim problemima korisnica usluga i aktivnostima ove ustanove.\nSigurne kuće nisu konačno rešenje problema, već samo jedna od karika u kompleksnom sistemu zaštite. Udalјavanje nasilnika iz kuće treba da bude mera koja se najčešće sprovodi, kako je i predviđeno novim Zakonom o sprečavanju nasilјa u porodici. Sigurne kuće treba da postoje kao usluga u okviru hitnih mera zaštite, ali treba da budu i mesto gde se pružaju saveti i kompletna podrška ženama koje su u riziku od nasilјa, ali i ženama koje su uspele da izađu iz tog začaranog kruga, rekla je poverenica i istakla da je Sigurna kuća u Somboru primer dobre prakse, upravo uzimajući u obzir programe koje sprovodi.\nPoverenica je dodala da je neophodno podići i nivo bezbednosne kulture svih zaposlenih u sistemu zaštite kroz adekvatne programe obuka, ali i unaprediti bezbednost objekata u kojima građani ostvaruju svoja prava ili koriste javne usluge.\nRukovoditelјka Sigurne kuće grada Sombora Tamara Savović predstavila je nove aktivnosti, a koje, pored interventnog kriznog centra, savetovališta i urgentne telefonske linije, podrazumevaju upravo ekonomsko osnaživanje žena.\nSanida Klarić iz socijalnog preduzeća “Bio Idea” predstavila je program ekonomskog osnaživanja žena kroz upošlјavanje u proizvodnji sredstava za ličnu higijenu i higijenu prostora.\nEkonomsko osnaživanje žena je jedan od najvažnijih izazova našeg društva, jer je upravo siromaštvo ono što žene najčešće sprečava da započnu nov život, bez diskriminacije i nasilјa.


Kao da su sjutra izbori\nIzbori u Crnoj Gori, arhiv\nPredsjednički izbori Crnu Goru očekuju na proljeće 2018. godine ali su već sada tema u medijskim istupima i raspravama glavnih političkih aktera na domaćoj sceni.\nNe prestaju licitiranja sa raznih strana u vezi sa tim ko će biti kandidati, odnosno koje bi ličnosti bile najbolja opcija.\nDok u Demokratskoj partiji socijalista (DPS) smatraju da bi za njih najbolja opcija bio bivši premijer i akuelni lider vladajuće crnogorske stranke Milo Đukanović, u opoziciji još nemaju dogovor o mogućem zajedničkom kandidatu.\nU DPS-u kažu da je priča o predsjedničkim izborima rano počela zato što zapravo opozicija potencira tu priču jer, kako za Radio Slobodna Evropa (RSE) kaže funkcioner vladajuće stranke Predrag Sekulić, oni na taj način žele da prikriju sve svoje promašaje i neuspjehe.\n"Počev od onih na parlamentarnim izborima iz oktobra prošle godine pa do neuspjeha koji se tiče samog bojkota parlamenta. Čini mi se da na taj način takođe pokušavaju da mobilizuju svoje biračko tijelo koje, kako meni izgleda posmatrano ovako sa strane negativno reaguje na sve ono što su potezi naših kolega iz opozicije. Ne treba zaboraviti da oni to rade i da bi uhvatili dobru startnu poziciju kako bi poslali poruku da je njihov lider bogom dan za tu poziciju", ističe Sekulić.\nU opoziciji su praktično sve stranke najavile da će kandidovati svoje predsjednike, ukoliko prethodno ne bude postignut dogovor o zajedničkom kandidatu, na čemu insistiraju u Demokratskom frontu (DF) iz kojeg poručuju da bi to trebalo da bude nestranačka ličnost.\nKako za RSE kaže Milutin Đukanović, oni ne smatraju da je rano za tu priču i dogovor opozicionih subjekata.\n"Mi smo kao DF i izašli sa tom strategijom o nestranačkom kandidatu. Mislimo da je to dobro i da imamo dovoljno vremena za dogovor i mislimo da nijesmo poranili sa tom pričom. Mi, naravno, zahtijevamo da pored održavanja predsedničkih izbora budu ponovljeni parlamentarni izbori zbog režiranog državnog udara. Mi smo jasno saopštili našu platformu o oba ta pitanja. Mislimo da je pravi momenat da sve opozicione stranke zauzmu jasan stav o tome", navodi Đukanović.\nMilutin Đukanović: Zahtijevamo ponavljanje parlamentarnih izbora\nKada je riječ o zajedničkom opozicionom kandidatu, zbog ideoloških i političkih razloga, teško je u ovom trenutku očekivati postizanje takvog dogovora, ali to nije isključeno kao opcija.\nDa li je cijela ta priča o predsjedničkim izborima i kombinatorici preuranjena?\n"Iz jednog ugla posmatrano, tačno je da je ta dinamika počela mnogo ranije od očekivane, ali ako pogledate kako je usitnjena opozicija, koliko ima procesa unutar samih partija tog bloka, od izbora novih lidera do cijepanja partija, do takvog atomiziranja kakvo se odavno nije vidjelo na političkoj u Crnoj Gori, onda je logičan taj pristup da se baš u ovom trenutku otvore karte u priči o predsjedničkim izborima koji bi trebalo da budu održani u martu ili aprilu naredne godine", ocjenjuje politički analitičar Dragiša Janjušević.\nBilježimo i da su pojedini faktori ruske politike zainteresovani za zajedničko djelovanje opozicionih stranaka u Crnoj Gori.\nTako je u posljednjem medijskom nastupu zamjenik generalnog sekretara Jedinstvene Rusije Sergej Železnjak ocijenio da je najvažnije da opozicione stranke imaju zajedničkog predsjedničkog kandidata.\nPrema riječima Borisa Raonića iz Građanske alijanse s obzirom na to kako je počela debata o predsjedničkim izborima, ona će u narednom periodu samo jačati.\n"Nijesam siguran da će uopšte doći do razvodnjavanja ove priče jer će sve partije dozirati i kreirati tu priču onako kako bude njima odgovaralo u cilju dobijanja lokalnih izbora i to će po svemu sudeći obilježiti našu političku scenu u narednih pola godine", zaključuje Raonić.


Svi javni pozivi sačinjeni u skladu sa zakonom | Analitika - Informativni Portal\nJPMD i Ministarstvo održivog razvoja i turizma\nSvi javni pozivi sačinjeni u skladu sa zakonom\nJavno preduzeće za upravljanje morskim dobrom i Ministarstvo održivog razvoja i turizma su reagovali na tekst Božidara Vujičića o podnesenim prijavama i inicijativama za ocjenu ustavnosti Odluke UO Javnog preduzeća. Njihovo saopštenje prenosimo integralno.\nObjavljeno: 11. 04. 2019 - 14:34 Promjenite veličinu teksta: A A A\n„Svi javni pozivi koje raspisuje JP za upravljanje morskim dobrom su u cjelini sačinjeni na osnovu Zakona o državnoj imovini i Uredbi o prodaji i davanju u zakup stvari u državnoj imovini.\nCijeneći da su predmet zakupa plaže/kupališta, odnosno da korišćenje kupališta ima za cilj pružanje turističkih usluga na kupalištima, čija uređenost, opremljenost i standard usluga imaju poseban značaj u ukupnom turističkom proizvodu Crne Gore, Odluka o davanju u zakup/na korišćenje djelova morskog dobra propisuje da kroz kriterijum “reference i iskustvo” treba na adekvatan način vrednovati kvalitetno izvršavanje usluga dosadašnjih korisnika. Takođe, kupalištima koji su nosioci međunarodnog priznanja “Plava zastavica” u nekoj od prethodne tri godine dodijeljuje se 10 bodova zbog ispunjenosti preko 28 međunarodnih ekoloških kritetijuma.\nKao podsticaj produženju turističke sezone i blagovremnom stavljanju u funkciju izgrađenih i uređenih kupališta, Javnim pozivima je određeno da se ponuđačima koji su u 2018. godini dobili odobrenje za rad kupališta prije 01. juna 2018. može dodijeliti dodatnih 5 bodova.\nPočetkom 2019. godine donesen je Interni pravilnik o postupanju Javnog preduzeća za upravljanje morskim dobrom Crne Gore u slučaju povrede ugovorenih obaveza od strane korisnika kao vid dodatnih mjera kontrole.\nGospodin Vujičić je i 2014. godine podnosio inicijativu za pokretanje postupka za ocjenu ustavnosti i zakonitosti Odluke o objavljivanju javnog poziva za prikupljanje ponuda za zakup kupališta po istom osnovu - uvođenje kriterijuma “reference i iskustvo”, a Ustavni sud Crne Gore je Rješenjem odbacio predmetnu inicijativu kao neosnovanu. Nećemo ulaziti u stvarne motive ovakvog javnog nastupa gdina Vujičića, ali ističemo da naše institucije nisu prekršile zakone i propise. Naprotiv, Novim Pravilnikom o uslovima koje moraju ispunjavati uređena i opremljena kupališta na moru dat je i dodatni podsticaj u podizanju kvaliteta usluge na plažama.\nPostavljanje montažno-demontažnih objekata definisano je kroz Atlas crnogorskih plaža i kupališta koje je donijelo JP za upravljanje morskim dobrom u skladu sa Prostornim planom posebne namjene za obalno područje. U odnosu na zahvate kupališta Atlasom je precizno određena površina objekata koji mogu biti postavljeni u okviru kupališta, a saglasnost na Idejno rješenje i materijalizaciju objekata izdaje glavni gradski arhitekta. Atlas je resornom Ministarstvu i primorskim opštinama dostavljan na upoznavanje, uz informaciju da je istim obezbijeđena standardizacija privremenih objekata, uklonjeni neprimjereni sadržaji i oblici prodaje i dat dodatan podsticaj unapređenju turističke usluge i podizanju kvaliteta ukupnog turističkog proizvoda Crne Gore.\nSve ovo govori u prilog činjenici da gospodin Vujičić nema adekvatnu argumentaciju za svoje navode. Ako se uzme u obzir Rješenje Ustavnog suda iz 2014. kojim su prijave gospodina Vujičića po istom osnovu odbačene kao neosnovane, čini se da će i ove godine doživjeti isti epilog“, naveli su iz Javno preduzeće za upravljanje morskim dobrom i Ministarstvo održivog razvoja i turizma


Bijeljinski "LBM" ulaže šest miliona KM u geološka istraživanja na Ozrenu - Akta.ba\nKompanija Lykos Balkan metal /LBM/, sa sjedištem u Bijeljini, planira da uloži između pet i šest miliona KM u geološka istraživanja na planini Ozren\n20.01.2022. 11:37 / Izvor: SRNA\nKompanija Lykos Balkan metal /LBM/, sa sjedištem u Bijeljini, planira da uloži između pet i šest miliona KM u geološka istraživanja na planini Ozren, jer postoje opravdana očekivanja da na tom lokalitetu ima bakra, koji vrlo često prate izvjesne količine zlata i srebra, kao i drugih bazičnih metala.\nPrvi čovjek LBM-a Miloš Bošnjaković je rekao je Srni nakon razgovora sa predstavnicima Geološkog zavoda Republike Srpske u Zvorniku da istraživanja iz vremena bivše Jugoslavje govore da na Ozrenu ima nikla i kobalta, što geolozi smatraju da je izuzetno interesantno područje za geološka istraživanja.\n"Geološkim istraživanjima želimo provjeriti šta sve od metala ima na lokalitetima Ozrena, a naša očekivanja su vezana i za plemenite metale, odnosno zlato koje, uobičajeno je, prate određeni sadržaj srebra i platine", naveo je Bošnjaković.\nBošnjaković je naglasio da sve ovo govori u ime društveno odgovorne firme LBM koja je listirana na australijanskoj berzi kao jednoj od najstrožih berzi na svijetu kada su u pitanju pravila po kojima se u geološkim istraživanjima radi i investira.\nIstičući da je firma LBM dobila pravo od Ministarstva energetike i rudarstva Repubike Srpske za geološka istraživanja na pomenutom lokalitetu, Bošnjaković je naglasio da je kompanija LBM već uložila oko 500.000 KM u dosadašnja istraživanja na području opštine Petrovo, što je direktan doprinos ekonomskom razvoju ove lokalne zajednice.\n"Naglasiću da nema baš mnogo firmi koje se otimaju za ovu vrstu investicije, pa i u Republici Srpskoj. Ulagati u geološka istraživanja je vrlo rizična investicija ako ne i najrizičnija. Može se desiti da potrošimo tih pet, šest miliona KM i da na kraju konstatujemo da nismo pronašli ekonomski isplative rezerve bilo kog minerala na području opštine Peterovo", rekao je Bošnjaković.\nOn je dodao da neki svjetski statistički podaci govore da od 100 ovakvih investicija jedna do dvije dostignu fazu isplative eksploatacije.\nBošnjaković je rekao da se geološka istraživanja na Ozrenu rade po zakonima i pravilima Ministartva energetike i rudarstva Republike Srpske i da su dozvole koje posjeduju za geološka istraživanja za lokalitet Ozrena vrlo jednostavne.\n"Imamo pravo uzimati uzorke sa površine, kao i da vršimo geološka bušenja prosječnog otvora do 82 milimetra, primjenjujući najsavremenije geofizičke metode", rekao je Bošnjaković i naglasio da je u početnoj fazi ispitivanja vrlo teško reći kakvi se rezultati mogu očekivati.\nOn je dodao da zbog toga i postoje geološka istraživanja da bi se moglo dokazati da na nekom području ima potencijala za ekonomski opravdanim rezervama.\nGovoreći o ekonomskoj opravdanosti ovog projekta, Bošnjaković je rekao da je doprinos kompanije LBM razvoju opštne Petrovo i Repubike Srpske izuzetno povoljan.\n"Doprinos razvoju lokalne zajednice je očit, tu se odvijaju glavne naše aktivnosti, upošljavamo lokalnu radnu snagu, radimo na tom području, hranimo se u restoranima, koristimo lokalne pansione i smještaje, čime lokalna zajednica ima određenu korist, a koju bi tek trebalo da ima u dolazećem periodu", rekao je Bošnjaković.\nIstičući da će i Republika Srpska imati određene benefite, Bošnjaković je rekao da će se nakon završenih geoloških istraživanja uraditi ozbiljan geološki elaborat, ozbiljna geološka dokumentacija koja će biti predata Ministarstvu energetike i rudarstva Republike Srpske, na osnovu koje će resorno ministarstvo raspolagati svim informacijama šta se sve nalazi na planini Ozren.\n"Ako bi geolikim istraživanjima potvrdili ekonomski isplative rezerve bilo kog bazičnog metala, mislim prvenstveno na bakar, željezo, cink, olovo, a potom na kobalt i nikl, ne bi nas iznenadilo da pronađemo i ekonomsko isplative rezerve plemenitih metala, posebno zlata, što bi bilo od epohalnog značaja za Republiku Srpsku", rekao je Bošnjaković.\nOn smatra da bi se time Petrovo, dio Ozrena, kao i region, potpuno ekonomski preporodili.\n"Porasle bi cijene nekretnina, zemljišta i drugih dobara, opština Petrovo bi počela planirati naredne korake u razvoju, odnosno procvjetala bi i doživjela ekonomski preporod, kao što je procvjetao Vareša nakon što se zlatna groznica tamo objelodanila i potvrdila", naveo je Bošnjaković.\nBošnjaković je istakao da se geološkim ispitivanjima koje na Ozrenu provodi firma LBM primjenjuju najsavremenije metode koje stoprocentno štite ekološki sistem na datom području.\n#Lykos Balkan metal\nMajevičkih brigada 76301 br. 8


SDA MostarSAOPŠTENJE ZA JAVNOST\nHome / Vijesti / SAOPŠTENJE ZA JAVNOST\nPažnja javnosti je ovih dana s pravom usmjerena u pravcu Aluminijskog kombinata iz Mostara, u kome je obustavljena proizvodnja nakon isključivanja sa električne mreže zbog ogromnih dugovanja kompanije.\nJavnost Mostara i Bosne i Hercegovine je posebno zainteresovana sa sudbinu zaposlenih radnika u Aluminiju, pogotovo nakon njihovih protesta i otvorenog prozivanja za počinjeni kriminal. Nadamo se da će pravna država konačno zaživjeti i u ovoj kompaniji i istražiti kako su nastali dugovi, ko je za to odgovoran i ima li u svemu tome kriminala.\nSvakako podržavamo da se zaštite interesi aktuelnih radnika Aluminijskog kombinata, ali ujedno pozivamo nadležne organe i javnost da cijelom problemu ne pristupaju selektivno, jer u problemu nisu samo sadašnji radnici ove kompanije, nego i stotine njih kojima je radno mjesto već godinama praktički oteto i to samo na osnovu nacionalne pripadnosti.\nUgroženi aktuelni zaposlenici Aluminija u problemu su tek zadnjih dana, dok njihove otpuštene kolege, mahom Bošnjaci i Srbi, taj problem žive već decenijama.\nZato pozivamo sve nadležne organe i Vladu Federacije BiH da u nastojanjima pronalaska rješenja za Aluminijski kombinat u Mostaru obavezno i bez ikakvog daljeg odlaganja uvrste i pitanje nepravedno otpuštenih radnika Bošnjaka i Srba, kojima se godinama gaze njihova elementarna ljudska prava.\nDefinitivno gašenje Aluminijskog kombinata u Mostaru bila bi privredna katastrofa, ali bi još veća katastrofa bila ukoliko bi nekadašnji radnici, nakon decenija nepravdi i diskriminacije, postali zapravo jedini pravi gubitnici.


TotalCar.rs » Ilon Mask konačno predstavio “teslu 3”\nPosle nekoliko godina najava, Teslin model “3” konačno je ugledao svetlost dana. Na prezentaciji u Kaliforniji, novitet je otkrio Ilon Mask, vlasnik kompanije “Tesla”, najavljujući da isporuka prvih primeraka kupcima neće početi pre kraja 2017. godine.\n“Model 3”, električni rival, recimo, BMW-u “serije 3”, kreiran je da izgleda atraktivno, po ugledu na moderne sportske automobile “aston martina” i “lotusa”, sa pogonom na zadnjoj osovini i opcionim verzijama sa pogonom na svim točkovima i vazdušnim ogibljenjem. Mask je na prezentaciji najavio da će pomoću novih baterija koje će kompanija sama da razvije, “model 3” moći sa jednim punjenjem da pređe oko 350 kilometara, uz odlične vozne karakteristike i performanse – ubrzanje do 100 km/h, naime, iznosi oko šest sekundi…\nMask očekuje prodaju od oko 500.000 primeraka godišnje, s tim što će najjeftinija verzija da se nudi po ceni od oko 35.000 dolara. Sudeći po početnom interesovanju, kompanija “Tesla” je još jednom pogodila ukus i želje pre svega američkih kupaca, s obzirom da je još pre prezentacije vladala nezapamćena gužva za porudžbine “modela 3”. Rezervaciju je bilo moguće obaviti isključivo lično u salonima “Tesle”, zbog čega su se stvarali redovi kao pred čuveni “crni petak” – depozit za rezervaciju automobila iznosi 1.000 dolara, a prema tvrdnjama Maska do sada je primljeno oko 115.000 porudžbina!


Haški sud ponovo pozvao Srbiju da bez odlaganja uhapsi i izruči Jojića i Radetu | Blok vesti\nSudski Mehanizam u Hagu danas je ponovo pozvao vlasti Srbije da bez odlaganja uhapse i izruče zvaničnike Srpske radikalne stranke Petra Jojića i Vjericu Radetu kako bi im se pred tim sudom sudilo po optužbi za nepoštovanje Haškog tribunala.\nKineski sudija Liu Daćun zatražio je da "Srbija sprovede nalog za hapšenje optuženih…kako bi omogućila njihovo prebacivanje u sedište Mehanizma", pravnog naslednika Haškog tribunala.\n"Uprkos činjenici da optuženi više nisu poslanici u Narodnoj skupštini Srbije, svedoci su ostali pri svom nedvosmislenom stavu da nisu voljni da svedoče, ukoliko bi predmet bio ustupljen Srbiji, što održavanje procesa u Srbiji čini nemogućim", naglasio je sudija Daćun.\nSvedoci su, kako piše u nalogu, sudu preneli "informacije koje izazivaju ozbiljnu zabrinutost za mogući uticaj koji bi suđenje u Srbiji imalo na bezbednost, privatnost i dobrobit svedoka i njihovih porodica".\nSudija Daćun je još jednom naglasio i da zvanični Beograd, po statutu Mehanizma, ima obavezu da sa tim sudom sarađuje i u predmetima protiv optuženih za nepoštovanje suda, te da ta odredba "preteže svaku domaću zakonsku prepreku".\nVlasti Srbije prethodno su obavestile sudiju Daćuna da Jojić i Radeta više nisu poslanici Skupštine Srbije i ponovo izrazile "punu spremnost" srpskog pravosuđa da im sudi.\nTužiteljka Dajana Elis ranije je zatražila da predsednik haškog suda ponovo Srbiju prijavi Savetu bezbednosti UN zbog odbijanja da dvoje radikala uhapsi i izruči u Hag. Predsednik suda Karmel Adjijus je ranije već prijavljivao Savetu bezbednosti da Beograd ne sarađuje u ovom predmetu.\nS proleća 2016. godine, Viši sud u Beogradu odlučio je da nema zakonskih osnova za hapšenje i izručenje radikala, zato što nacionalni zakon o saradnji sa Haškim tribunalom predviđa obavezu izručenja samo optuženih za ratne zločine, a ne i za nepoštovanje suda.\nU martu prošle godine, sudija Daćun poništio je prvobitnu odluku i naložio da se proces Jojiću i Radeti održi u Hagu. Istovremeno, vlastima Srbije, sudija je uputio nalog za njihovo hapšenje i izručenje.\nKao obrazloženje za to, kineski sudija Daćun je naveo da su ključni svedoci u ovom predmetu "nedvosmisleno" izjavili da neće svedočiti ako suđenje bude u Srbiji zbog "ozbiljne zabrinutosti za svoju bezbednosti i bezbednost svojih porodica".\nMehanizam je, u februaru ove godine, odbacio žalbu Srbije na tu odluku, i potvrdio da će zvaničnicima radikala suditi u Hagu.\nSudija Daćun je, krajem jula ove godine, pozvao Srbiju da ga izvesti šta je preduzela da sprovede nalog za hapšenje i izručenje Jojića i Radete.\nVlasti u Beogradu ostale su, u odgovoru, pri stavu da ne postoji zakonski osnov za hapšenje i izručenje Jojića i Radete, ponovo izražavajući spremnost srpskih sudova da preuzmu proces.\nTužiteljka Elis ocenila je, potom, da Srbija "upadljivo ignoriše" naloge za hapšenje, naglašavajući da Beograd, uprkos svom negiranju, ima zakonsku obavezu da sarađuje s haškim sudom i u predmetima za nepoštovanje suda.\nZastupnica optužbe je podsetila da je zbog toga predsednik haškog suda već prijavljivao Srbiju Savetu bezbednosti UN, podvlačeći da je zvanični Beograd ranije već izručivao optužene za nepoštovanje suda.\nŠtaviše, podvukla je Elis, isti sudija Višeg suda u Beogradu koji je odlučio da nema zakonskog osnova za izručenje Jojića i Radete, 2008. je doneo rešenje o izručenju Ljubiše Petkovića, još jednog radikala optuženog za nepoštovanje Tribunala.\nPetkoviću je suđeno pred Tribunalom i osuđen je na tri meseca zatvora.\nPrevious articleCRNA GODINA ZA HRVATSKI SPORT: Reprezentativka izgubila bitku sa teškom bolešću\nNext articleHRVATICA OD KOJE SRBIJI PRETI NAJVEĆA OPASNOST: Obrijana glava, lepotica u zagrljaju i brutalni mišići (FOTO)


Srbija druga po izvozu piva u Evropsku uniju\nIzvor\tNovosti\tavgust 06, 2017\nPoslednji izveštaj evropskog statističkog zavoda "Eurostata" pokazuje da pivo iz naše zemlje čini 13 odsto evropskog uvoza.\nTime Srbija zauzima drugo mesto na listi država iz kojih Evropljani, mimo svoje unije, najradije uvoze ovaj napitak od hmelja, pišu Novosti.\nEvropska unija je prošle godine uvezla 46,9 miliona litara piva iz Srbije. To je oko 13 odsto od ukupnog uvoza piva iz zemalja van EU. Istovremeno je iz Meksika uvezeno blizu 179,5 miliona litara, što je polovina uvoza.\n"Raduju nas objavljeni podaci. Lepo je kada je Srbija na visokom mestu po pozitivnim podacima, kao što je izvoznik pića koje zovemo 'zlatni napitak'", kaže Rebeka Božović, izvršni mendžer Udruženja pivara Srbije.\n"Prema podacima našeg Udruženja, pivarska industrija je proizvela više od milion hektolitara piva za izvoz u 2016. Od toga je polovina izvezena u Bosnu i Hercegovinu, a polovina u zemlje EU, pre svega Mađarsku, Hrvatsku i Grčku. Odatle i podaci o zastupljenosti na evropskom tržištu", poručuje ona.\nU Srbiji se godišnje proizvede oko pet miliona hektolitara piva. Oko 89 odsto stiže iz pogona velikih kompanija, devet odsto od regionalnih igrača, dok svega jedan odsto tržišta drže male zanatske pivare.\n"Srpske pivare trenutno koriste svega polovinu raspoloživog kapaciteta. Mogle bi da isporuče čak 12 miliona hektoliatara piva godišnje. Naše pivo je poznato u regionu, tako da tradicionalno najveću količinu piva izvozimo u bivše jugoslovenske republike. Velike multinacionalne kompanije su investirale u našu proizvodnju piva", kaže Dimitrije Ivanović iz Privredne komore Srbije.\n« Bil Gejts je opet najbogatiji na svetu, Amansio Ortega se popeo na drugo mesto Plate veće 132 puta, prosečna 5 miliona EUR »


PASTOR: PROTIV GOVORA MRŽNJE I ŠOVINIZMA - Magločistač\nPočetna Aktuelno PASTOR: PROTIV GOVORA MRŽNJE I ŠOVINIZMA\nLider Saveza vojvođanskih Mađara Ištvan Pastor danas se oštro usprotivio povratku govora mržnje i šovinizma koji su 1992. doprineli proterivanju Mađara iz vojvođanskog sela Hrtkovci. On je oštro kritikovao retoriku kojom je lidera SRS Vojislav Šešelj odgovorio na saopštenje lidera Lige socijaldemokrata Vojvodine Nenada Čanka povodom događaja u Hrtkovcima, nazvavši je „sramnom i nedopustivom“.\n„Govor mržnje i šovinizam devedesetih godina, čije posledice su trpeli i Mađari u Vojvodini, je doveo do događaja u Hrtkovcima, i do svih onih situacija koji su prouzrokovali raspad države, izgubljene živote, probleme u porodicama i u zajednici, samouništenje, iseljavanje i svo ono zlo koje smo doživeli“, istakao je Pastor u saopštenju.\nOn je naglasio da „i dan danas ima onih koji nisu izvukli pouku iz događanja devedesetih godina, (prošlog veka) verovatno zato, jer im ne znači ništa ono što se i radom naših predaka promenilo u svetu u poslednjih 70 godina, pa neodgovornim cinizmom optužuju i ruše sve oko sebe“.\n„Sve što rade je njihova lična odluka i odgovornost, ali posledice su zajedničke jer utiču na sve nas, i zbog te činjenice, nezavisno od ideoloških ili bilo kojih razlika, učesnici političkog života u javnim obraćanjima moraju prednjačiti u poštovanju ličnosti i iznetog mišljenja“, istakao je Pastor.\nOn je naveo i da „zbog svega toga smatram da je sramno, nedopustivo i odvratan način kako je Šešelj na svom tviter profilu reagovao na saopštenje Čanka objavljeno povodom godišnjice događanja u Hrtkovcima“.\n„Danas kada Evropa proslavlja sedam decenija od završetka Drugog svetskog rata, u Srbiji i u Vojvodini je nedopustivo da se bilo kome zbog njegovog političkog ubeđenja ili principa preti smrću ili na bilo koji drugi način“, zaključio je lider SVM.\nČanak je pre dva dana izjavio da se Šešelju, bez obzira na suđenje u Haškom tribunalu, mora u Srbiji „suditi za zla“ koja je napravio u ovoj zemlji. On je istakao da „Šešelj kao i svi oni koji su već zaboravljeni, a sa njime su ozvaničili ili direktno učestvovali u progonu hrvatskog i ostalog nesrpskog stanovništva, za to moraju odgovarati“.\nČanak je podsetio i da je „progon hrvatskog i ostalog nesrpskog stanovništva postao potpuno vidljiv upravo na današnji dan, (6. maja) pre 23 godine, u prisustvu Šešelja“.\n„Tog 6. maja 1992. u Hrtkovcima je postalo očigledno ono na šta smo upozoravali i godinu ranije – da se u Vojvodini sprema i sprovodi državna politika nasilnog iseljavanja nesrpskog i opozicionog stanovništva“, rekao je Čanka. Prema njegovim rečima, nakon Hrtkovaca, „iseljavanje i progon su nastavljeni u više od 20 mesta u Sremu“ a LSV to ne može i nikada neće zaboraviti.\nŠešelj je potom odgovorio Čanku putem Tvitera da je već pripremio suđenje za lidera LSV. „Odredio sam tužioca, sudije, ekipe za privođenje i vod za streljanje. Molba za pomilovanje meni se podnosi“, napisao je lider radikala.